Rasistički nemiri u Zemun polju zahtevaju neodložnu reakciju države - Centar za evroatlantske studije - CEAS\nBeograd, 05. novembar, 2013 - Sa krajnjom zabrinutošću obaveštavamo javnost o rasno motivisanim nemirima koji traju od nedelje 3. novembra u Zemun polju i koji stanovnike/ce ovog naselja romske nacionalnosti drže u strahu i strepnji.\nTada je, naime, grupa od oko 200 pripadnika/ca većinskog stanovništva izašla na ulice uz povike „Nećemo Cigane, nećemo šugu!", “Cigani šugavi, izađite napolje!", "Koljite Cigane!" "Ubij, zakolji, da Cigan ne postoji!", "Pobićemo vas!", "Bežite iz Zemun polja!", "Iselićemo Cigane!", itd. Iste noći, grupa mladića je nasrtala na Rome i Romkinje, vređajući ih na nacionalnoj osnovi i preteći nasiljem. Od tada, većina Roma/kinja iz ovog naselja izbegava da izlazi iz svojih stanova plašeći se za svoj život i svoju bezbednost, a mnogi su bili prinuđeni da napuste svoje domove i sklone se kod prijatelja i rođaka.\nEskalacija ovog rasističkog divljanja u direktnoj je vezi sa senzacionalističkim novinskim člankom objavljen u Večernjim novostima 30. oktobra pod nazivom „Zemun polje: Šuga među osnovcima!“. U ovom tekstu se bez bilo kakvog ograđivanja prenosi izjava jednog od roditelja dece koji pohađaju OŠ „Ilija Birčanin“, a koji za pojavu šuge okrivljuje Rome koje su se tu doselili. Naglašavamo da je ovo već drugi primer neodgovornog novinarskog izveštavanja u protekle dve nedelje koji je u direktnoj vezi sa neposrednim rasističkim nasiljem. Podsećamo, nakon što je vest iz Grčke o plavookoj romskoj devojčici nekritički preuzeta u domaćim medijima, grupa skinheada je pokušala da oduzme dete svetlije puti od njenih roditelja pripadnika romske nacionalne manjine. Napominjemo da se ni u jednom slučaju nisu oglasila profesionalna novinarska udruženja, političke partije ili šira javnost.\nS obzirom na višednevne incidente i svakodnevne pozive na linč jedne etničke grupe posebno zabrinjavanja postupanje nadležnih organa, pre svega policije, koja je bila prisutna tokom protesta na kome su se čuli pozivi na rasnu i nacionalnu mržnju i netrpeljivost, a koja po našim saznanjima nije preduzela ništa da ih spreči. Istovremeno, po rečima stanovnika/ca naselja, predstavnica gradskih vlasti koja ih je posetila na njihov poziv ih je posavetovala da se zatvore u svoje kuće i „obrate pažnju na higijenu“. Smatramo da su predrasude duboko ukorenjene među onima koji bi prvi trebalo da reaguju protiv svih oblika rasizma i zaštite žrtve rasističkog nasilja. Zato pozivamo nadležne institucije da blagovremeno reaguju na najavljeni antiromski protest i spreče svako okupljanje koje može dovesti do daljeg progona romskog stanovništva u Zemun polju.


Merkelova izbegla atentat u Češkoj?\nČeška policija uhapsila je naoružanog muškarca koji je pokušao da se "ubaci" u automobilsku pratnju Angele Merkel tokom njene posete Pragu, a britanski "Miror" u petak ujutru piše da je moguće...\n"Vunder mama" čestitala Vučiću, evo šta očekuje\nNemačka kancelarka Angela Merkel uputila je čestitku premijeru Srbije Aleksandru Vučiću povodom ponovnog imenovanja na tu funkciju, poručivši da su pred njim važni zadaci za koje će imati...\nMerkelova smenjuje Junkera\nMediji prenose da je nemačka kancelarka Angela Merkel nezadovoljna time kako se Žan-Klod Junker nosio sa situacijom uoči referenduma u Velikoj Britaniji kao i s planovima da preuzme kontrolu nad...\nNemci "staju na loptu": Budimo strpljivi sa Britancima!\nŠef kabineta nemačke kancelarke Peter Altmajer rekao je u ponedeljak da EU treba da pokaže strpljivost prema Velikoj Britaniji imajući u vidu tamošnja politička previranja i odluku o...\nMerkelova poručila: Zemlje Balkana različitom brzinom u EU\nNemačka kancelarka Angela Merkel, povodom Samita o zapadnom Balkanu u ponedeljak u Parizu, koji je nastavak berlinskog procesa, ističe da zemlje regiona imaju ervopsku perspektivu koja je povezana...\nMerkelova: Britanci, nema nazad!\nMerkelova najmoćnija na svetu!\nNemačka kancelarka Angela Merkel proglašena je najmoćnijom ženom na svetu za 2016. godinu po izboru američkog magazina "Forbs".\n"Angela Merkel je diktatorka, menja Nemce za migrante"\nPopulistički političar iz redova antiimigraciono nastrojene desničarske stranke Alternativa za Nemačku (AfD) Aleksandar Gauland kritikovao je nemačku kancelarku Angelu Merkel kao "diktatorku"...


28/06/2013 | 13:39\nDržava Srbija pretvoriće u javni dug 1,35 milijardi dinara duga Javnog preduzeća Putevi Srbije putarima, navodi se u predlogu zakona u preuzimanju duga tog javnog preduzeća, koji je dostavljen Skupštini Srbije.\nKako se precizira obrazloženju tog predloga Zakona, dug Puteva Srbije za održavanje regionalnih i magistralnih puteva, kao i održavanje elektro-instalacija biće isplaćen do kraja godine u tri jednake rate\n– u julu, septembru i novembru.\nPročitajte i >>> Putevima Srbije preti blokada računa zbog neplaćanja PDV-a\nPrema oceni Vlade Srbije, preuzminaje duga Puteva Srbije će direktno uticati da to javno preduzeće "postane likvidno i da može da u dužem periodu plaća obaveze putarskim preduzećima i na taj način\nomogući nesmetano održavanje regionalnih i magistralnih puteva".\nIstiče se da će preuzete obaveze, koje su nastale do 1. aprila, država izmirivati direktno putarskim i drugim privrednim društvima.\nPročitajte i >>> Račun Puteva Srbije neće biti blokiran\nVlada će na predlog Ministarstva saobraćaja posebnim aktom utvrditi visinu pojedinačnog potraživanja svakog putarskog i drugog preuzeća u skladu sa tim zakonom, a preuzete obaveza će isplaćivati Uprava za javni dug Ministarstva finansija i privrede.\nKako se navodi, razlog za donošenje zakona o pretvaranju duga Puteva Srbije u javni dug je to što su preduzeća za održavanje puteva i za za održavanje elektro-instalacija na putevima u teškoj materijalnoj\nDodaje se da dugovanja dobavljačima prete da ugroze poslovanje i opstanak 26 putarskih preduzeća, koja zaposljavaju oko 10.000 radnika, što bi se negativno odrazilo na celokupnu privredu Srbije.\nPrema oceni Vlade Srbije, značajno bi bila ugrožena i bezbednost putnika na putevima, ukoliko se prestane sa njihovim redovnim održavanjem.\nNavodi se da je novac za plaćanje duga Javnog preduzeća Putevi Srbije obezbeđeno u budžetu i ocenjuje da je neophodno što pre preduzeti mere kako bi se započelo sa izmirivanjem tih dugovanja zbog finansijskih i bezbednosnih razloga.\ndugovanja/javni dug/putari/putevi srbije/Srbija


Poslovanje preduzeća JKP-beogradski-vodovod | Studenti.rs\nPoslovanje preduzeća JKP-beogradski-vodovod\nDodao: vikic dana 24/1/19 • Svrstano u: Diplomski radovi,Ekonomija\nLepeza raznovrsne i opasne konkurencije mnogobrojnih preduzeća, raznolike ponude proizvoda i usluga, brzog vremena i načina života, zahtevni i izbirljivi kupci, oštri saradnici, akcenat na kvalitet i zaštitu životne sredine su uslovi, smernice, kao i ograničenja koja su postavljena pred nekim preduzećem. Veoma je važno imati jasno određen cilj, poslovnu politiku i način predstavljanja poslovnog sistema na tržištu. Kvalitet, trajnost, funkcionalnost predstavljaju osnov jednog proizvoda. Zbog toga preduzeće mora obratiti pažnju na sve aspekte svoje organizacije. Korisnik, odnosno zainteresovane strane su na vrhu piramide i odlučuju o svemu, njihov je izbor, ocena, pohvala i kritika. Predstavljaju osnovu životajednog poslovnog sistema. Ciljeve preduzeće treba i mora ostvarivati u korak sa krajnjim korisnikom. Veoma lako u današnje vreme, uz mnoštvo izbora, kupac se odluči za proizvod drugog preduzeća, odnosno konkurencije. Iz tog razloga, mora pratiti sve aktuelnosti i trendove na tržištu, mora osluškivati zahteve kupaca i samim tim u skladu sa tim preduzeti odgovarajuće mere i opredeliti za određene puteve.\nOsnovni zadatak javnog sektora je prikupljanje, raspodela i upotreba finansijskih sredstava države što mora da bude ažurno praćeno, verno obelodanjeno i potvrđeno. Naime, sve što je činjeno javnim finansijskim sredstvima, tj. sredstvima prikupljenjim od široke javnosti, mora da bude evidentirano u poslovnim knjigama, obelodanjeno u finansijskim izveštajima i potvrđeno izveštajem revizora, na osnovu čega je sama država, kao i njeni entiteti u mogućnosti da analizira učinjeno i planira buduće poslovanje, a široka javnost u mogućnosti je da dobije informacije o tome kako je javni sektor obavio svoje zadatke, odnosno da li je radio zakonito i efikasno.\nFinansijski izveštaji su strogo formalizovane forme koje obuhvataju sve bitno o preduzeću, a što se odnosi na: finansijsko stanje (imovinu, obaveze, kapital), uspešnost (rashode, prihode, dobitak odnosno gubitak), gotovinske tokove (u poslovnim, finansijskim i investicionim operacijama) i politike kojima se usmerava preduzeća.\nOdgovornost za sastavljanje ovih izveštaja, i za njihov kvalitet nosimenadžment preduzeća. Sam proces sastavljanja finansijskih izveštaja veoma je složen pa je za proveru njihove realnosti odnosno saglasnosti sa računovodstvenim standardima i zakonskim propisima potreban angažman posebnih profesionalaca – nezavisnih revizora. Plodovi koje daje revizorsko ispitivanje su nalazi o valjanosti produkovanjafinansijskih informacija otuda i o kredibilitetu koji treba pokloniti tvrdnjamaiskazanim u računovodstvenim izveštajima.\nAnaliza finansijskih izveštaja je jedan od segmenata poslovne analize koju sprovodimo radi upoznavanja sa ekonomskom i finansijskom snagom preduzeća i perspektivama njegovog razvoja. Osim razumevanja poslovanja preduzeća, analiza finansijskih izveštaja se kao nezaobilazan alat može koristiti i u procesu donošenja kvalitetnih poslovnih odluka, ne samo unutar preduzeća nego i na finansijskim tržištima. Analiza finansijskih izveštaja je obavezan alat u procesu procee vrednosti preduzeća.


"To nikad ranije nije bilo", istakao je Vučić, odgovarajući na novinarska pitanja u Pranjanima.\nOn je rekao da čeka 30. septembar i da će zatim moći da kaže da li će Srbija biti broj jedan u Evropi po stopi rasta.\n"Onda bismo mogli da budemo i u poslednje tri godine ukupno broj jedan ili broj dva", rekao je Vučić.\nJedino Irska, procenjuje, može da bude ispred Srbije, zbog američkih kompanija - Epla, Majkrosofta, Gugla.\n"Ovo drugo, što je zasnovano na industriji, u svemu drugom Srbija je bolja", poručio je Vučić.\nAMERIČKI INVESTITORI POZITIVNO OCENJUJU SRBIJU Stejt department: "Popravlja se investiciona klima, nastaviti sa reformama"


Misija OEBS-a organizuje konferenciju o položaju onlajn medija na Kosovu | OSCE\nPočetna strana Novosti Vest i saopštenja Misija OEBS-a organizuje konferenciju o položaju onlajn medija na Kosovu\nMisija OEBS-a organizuje konferenciju o položaju onlajn medija na Kosovu\nPriština 29 maj 2017\nPriština, 29. maj 2017 - Misija OEBS-a održaće, sutra u Prištini, konferenciju o položaju onlajn medija na Kosovu. Konferencija će okupiti novinare, predstavnike onlajn medija, udruženja novinara, samoregulatornih medijskih tela i građanskog društva.\nCilj konferencije je da oceni položaj onlajn medija, naročito onlajn portala koji funkcionišu na Kosovu i efikasnost samoregulative ovih portala. Učesnici će takođe govoriti o izazovima koji se odnose na autorska prava, načinu na koji onlajn mediji postupaju sa maloletnim licima i širenju „lažnih vesti.“ Oni će dati niz preporuka o tome kako da se odgovori na ove izazove.\nUvodnu reč imaće Dane Koruga, šef odseka za medije pri Misiji OEBS-a na Kosovu, Xhevahire Izmaku, bivša predsedavajuća skupštinskog Odbora za javnu administraciju, lokalnu upravu i medije i Imer Mushkolaj, predsednik Upravnog odbora Saveta za štampu Kosova.\nPredstavnici medija srdačno se pozivaju da prisustvuju ovom događaju koji će se održati u utorak, 30. maja 2017, u Hotelu Swiss Diamond u Prištini sa početkom u 10.00.


Vreme 1082 - Palestina – Zahtev za priznanje u UN: Obecana zemlja -->\nDesilo se ono što Palestinci i veći deo muslimanskog sveta nazivaju istorijskim događajem. Palestinski predsednik Mahmud Abas podneo je 23. septembra zahtev za punopravno članstvo Palestine u Ujedinjenim nacijama. Prema tom zahtevu, palestinska država bi trebalo da obuhvati Zapadnu obalu, pojas Gaze i istočni Jerusalim. Generalni sekretar UN Ban Ki Mun prosledio je zahtev Savetu bezbednosti, ali tu se priča o punopravnom članstvu Palestine u UN završava, jer su Sjedinjene Američke Države najavile da će staviti veto na palestinski zahtev\nSituacija je na prvi pogled paradoksalna. Pre godinu dana, predsednik SAD Barak Obama, čiji izbor su pratile i nade da će doći do promene u politici SAD na Bliskom istoku koja bi omogućila trajni mir između Izraela i Palestinaca, na sednici Generalne skupštine UN govorio je o pravu Palestinaca na sopstvenu državu. Međutim, kada su Palestinci najavili podnošenje zahteva, Obama je izjavio da "nema prečice do mira na Bliskom istoku", da se mir neće postići "saopštenjima i rezolucijama u UN", već direktnim pregovorima Izraelaca i Palestinaca o svim nerešenim problemima. Uzalud su Palestinci ponavljali da je jedan od povoda za podnošenje zahteva u UN jednogodišnji prekid pregovora, uz nastavak izgradnje jevrejskih naselja na Zapadnoj obali – veto SAD je siguran, a to je jedno od retkih pitanja oko kojih u Kongresu SAD nema suprotnih mišljenja. Izraelski premijer Benjamin Netanijahu pohvalio je američko reagovanje i zahvalio Obami, govoreći o "medalji časti" koju bi predsednik SAD trebalo nosi zbog svog stava. SAD pominju i da bi jedna od posledica sa kojima bi Palestinci mogli da se suoče mogla da bude i ograničavanje finansijske pomoći SAD sadašnjoj palestinskoj državi, koja je u poslednjih pet godina dobila 2,5 milijardi dolara.\nPalestina je kao nezavisna država proglašena još 1988. godine, sa Jerusalimom kao glavnim gradom, iako je on pod kontrolom Izraela. Tu državu priznaje više od 120 zemalja sveta, ali u UN ima samo status posmatrača. Uz dvotrećinsku većinu u Generalnoj skupštini, gde SAD nemaju pravo veta kao u SB, Palestina bi mogla da dobije status "posmatrača države koja nije članica", da bude birana u organizacijama UN, ali bez prava glasa. Francuski predsednik Nikola Sarkozi podržao je takvu mogućnost, uz zahtev da pregovori između Palestine i Izraela počnu za mesec dana, da se postigne saglasnost oko granica za šest meseci i potpiše mirovni sporazum do kraja sledeće godine.\nBan Ki Mun je apelovao na izraelskog premijera da "odgovorno, uzdržano i mudro" reaguje na odluku Palestinaca. I Ban Ki Mun je, poput Obame, potvrdio da podržava palestinsku državu, ali i izneo mišljenje da je put do države moguć samo preko pregovora. Na pregovore je pozvao i Herman van Rompaj, predsednik Evropske komisije, a unutar same EU postoje različita mišljenja o statusu Palestine u UN.\nGeneralna skupština UN ovacijama je dočekala Abasa. Neki članovi izraelske delegacije, među kojima i šef diplomatije Avigdor Liberman, napustili su salu kada je Abas prišao govornici. Međutim, i izraelski premijer Netanijahu bio je nagrađen aplauzom u GS UN. On je izjavio da Izrael ponovo nudi ruku svim susedima njegove zemlje, posebno Palestincima, kao i Egiptu, Jordanu i Turskoj, da je Izrael spreman na "bolne kompromise" i da bi "Palestinci trebalo da žive u svojoj slobodnoj državi", ali i da budu spremni na kompromise i da "ozbiljno uzmu u obzir bezbednosne brige Izraela".\nUz toliko pominjanje mira na svim stranama, reklo bi se da razloga za zabrinutost nema, ali svi su svesni da je u pitanju puka retorika. Posle priča o miru, padaju teže reči, koje zvuče mnogo realnije kada se zna višedecenijska istorija izraelsko-palestinskog sukoba. Nikola Sarkozi je upozorio da bi američki veto u SB mogao da podstakne još jedan talas nasilja u regionu, čega se svi pribojavaju, što ne znači da će bilo ko odstupiti od svojih pozicija.\nNEIZMIRLJIVI STAVOVI: Izraelski državni vrh definitivno odbacuje opciju dve države u granicama iz 1967. godine, što traže Palestinci. Izraelski premijer je rekao da bi povlačenje s okupiranih teritorija samo pojačalo islamske ekstremiste i da je suština sukoba odbijanje Palestinaca da priznaju jevrejsku državu. Izraelski zamenik ministra spoljnih poslova Deni Ajalon poručuje da palestinska područja nisu okupirana, pa da Palestinci shodno tome ne mogu legitimno polagati pravo na Zapadnu obalu. "Ni nacije ni države pod imenom Palestina 1967. godine nije bilo. Je li je uopšte ikada bilo? Prisustvo Izraela na Zapadnoj obali rezultat je odbrambenog rata, to područje ne bi trebalo posmatrati kao okupirano, nego kao sporno područje." Sa druge strane, Abas neprekidno ponavlja da pregovora ne može biti dok Izraelci grade naselja na Zapadnoj obali i dok se ne vrate granice pre sukoba iz 1967. godine.\nUsred arapskog proleća, kada padaju režimi u arapskim zemljama, odnos prema Izraelu i Palestincima je pitanje koje ponovo izranja na površinu. Potezanje Izraela kao neprijatelja je zgodno za svaku zemlju koja pretenduje da bude lider u muslimanskom svetu, poput Turske i njenog premijera Tajipa Erdogana. Erdogan je veliki deo svoje sadašnje slave u regionu stekao kada je najavio zahlađenje odnosa sa Izraelom. Povod je bio odbijanje Izraela da se izvini zbog prošlogodišnjeg ubistva devetorice turskih aktivista, koji su brodovima pokušali da doture pomoć Palestincima u blokiranoj Gazi. Erdogan je zatražio u UN da se izvrši međunarodni pritisak na Izrael da sklopi mir sa Palestincima, a nešto ranije se podsmevao Izraelu, nazivajući ovu zemlju "razmaženim detetom Zapada".\nI Egipat, drugi blizak saradnik Izraela u muslimanskom svetu, u ovom trenutku se udaljava od Izraela. Upad demonstranata u izraelsku ambasadu u Kairu, čiji je povod bio ubistvo pet egipatskih vojnika od strane Izraelaca na egipatsko-izraelskoj granici, samo je jedan od simptoma novog doba u odnosima između ove dve zemlje. Čini se da vojska, koja praktično vlada posle pada Hosnija Mubaraka, nije spremna da na svaki način guši mržnju i nezadovoljstvo prema Izraelu, što je opšte mesto među stanovništvom arapskih zemalja. Ukoliko na vlast posle izbora dođu partije sa islamističkim predznakom, poput Muslimanske braće, za tako nešto će biti još manje volje. Kako zbog podilaženja "volji naroda" tako i zbog toga što je umesto ispunjavanja socijalnih zahteva i drugih unutrašnjih problema uvek lakše te probleme prekrivati mržnjom prema spoljašnjem neprijatelju, a tu Izrael u arapskom svetu nema konkurencije osim, možda, Amerike.\nI iranski predsednik Mahmud Ahmadinežad više voli da se bavi spoljnom politikom nego domaćim problemima. Ahmadinežad je 22. septembra u svom govoru na zasedanju Generalne skupštine UN ponovio veći deo svojih prošlogodišnjih optužbi na račun SAD i Izraela; optužio ih je da izazivaju ratove, promovišu globalnu "neslogu" i šire "totalitarizam"; okrivio je i "arogantne sile" Zapada da izazivaju svetsku recesiju i socijalnu nejednakost, naglasio da su zapadne sile iskoristile terorističke napade 11. septembra kao izgovor za napade na Irak i Avganistan. Tokom njegovog govora, delegacije SAD i još dvadesetak država napustile su dvoranu. Mada njegovi čelnici vole da pričaju o bratstvu svih muslimana, Iran u inostranstvu najaktivnije pomaže šiitski Hezbolah u Libanu.\nSAM PROTIV SVIH: Sadašnja izraelska vlada ne pokazuje želju da popusti na bilo kom polju, jer je po ustaljenom mišljenju u ovom delu sveta popuštanje znak slabosti koji neprijatelji jedva čekaju. Stiče se, ipak, utisak da po prvi put Izrael deluje zbunjeno, i kao da ne zna kako da se suoči sa događajima koji se ređaju po arapskom svetu. Gubitak Turske i Egipta kao retkih saveznika u tom svetu je ozbiljan udarac za ovu zemlju. Možda bi Erdogan našao i drugi povod da pokaže zube Izraelu, ali odbijanje Izraela da se makar izvini za ubistvo devet turskih aktivista idealno mu se namestilo. Baš kao i nemušto izvinjenje Izraela zbog pogibije egipatskih vojnika novim (starim) vlastima u Kairu. Požar kojim plamti Sirija ostavlja Izrael bez reči, u dubokoj zebnji. Ova zemlja srlja u haos sa nepredvidivim rezultatima, i lako bi se moglo desiti da se unutrašnji bes okrene prema spoljašnjem neprijatelju, a nema dela sirijskog društva, bio za ili protiv sadašnje vlasti, koji nije kivan na Izrael zbog okupacije Golanske visoravni koja traje od 1967. godine. Još bi se moglo ispostaviti da je za Izrael sadašnji predsednik Bašar el Asad najpogodniji vladar Sirije, jer je poznati neprijatelj uvek bolji od nepoznatog. Od prelivanja sukoba i talasa izbeglica iz Sirije strepe i Liban i Jordan, poslednja zemlja regiona koja za sada drži svoje dobrosusedske pozicije prema Izraelu. Sukobi vojske pokojnog jordanskog kralja Huseina sa palestinskim oružanim formacijama 1970. godine izgledaju kao davna prošlost, ali među velikim brojem palestinskih izbeglica i njihovih potomaka koji i sada žive u Jordanu još su i te kako živa sećanja na "crni septembar".\nTeške situacije su verovatno svesni iskusniji delovi izraelske vlasti. Ministar odbrane Jehud Barak je u nedavnom privatnom obraćanju državnom rukovodstvu rekao: "Pooštravanjem tenzija sa Palestincima prizivamo izolaciju Izraela." On je navodno dodao da Izrael mora da osmisli naprednu strategiju kako bi se suočio sa realnošću "arapskog proleća". Ehud Barak je rekao izraelskim vođama da će, kada ovogodišnji bilans bude jasno sveden, svi morati "da se zapitamo šta smo mogli uraditi drugačije". Međutim, Netanijahu i dalje uglavnom preti, kao i drugi članovi izraelske vlade, poput tvrdog populiste Avigdora Libermana, ministra spoljnih poslova.\nČini se da su na nepopustljivim pozicijama zajedno dva najvernija saveznika u ovom delu sveta, Izrael i SAD. Posle intervencija u Iraku i Avganistanu, rejting najveće svetske sile u muslimanskom svetu srozao se na niske grane. U poslednje vreme, Americi se ljutito obraćaju i saveznici poput Pakistana i Turske, a stavljanje veta na zahtev Palestinaca, koji muslimanske zemlje redom podržavaju, na duži rok će cementirati priču da Amerika podržava Izrael po svaku cenu, uvek preko leđa muslimana.\nNA IVICI HAOSA: Sve to, međutim, ne znači da je položaj Palestinaca mnogo povoljniji i perspektivniji nego što je do sada bio. Oni navode da su za podnošenje zahteva za prijem u UN podstaknuti "arapskim prolećem". Mada trenutno deluje da se muslimanski svet ujedinio oko podrške, ne bi bilo prvi put da se ta podrška izmakne i da Palestinci budu moneta za potkusurivanje u trgovanju zbog sopstvenih interesa. Osim toga, ni unutar same palestinske zajednice nema saglasnosti šta je konačan cilj. Hamas, koji je na vlasti u Gazi, želi nestanak Izraela; Palestinska uprava, koja drži vlast na Zapadnoj obali, ne odbacuje mogućnost da prihvati Izrael kao državu. Ne treba zaboraviti da je prethodnih decenija, u sukobima različitih palestinskih frakcija, poginulo bar onoliko Palestinaca koliko i u borbama sa Izraelcima.\nMada je predsednik Palestine po povratku iz Ujedinjenih nacija dočekan kao heroj na Zapadnoj obali, verovatno je i on svestan da međunarodno priznanje samo po sebi ne bi rešilo nijedan od nagomilanih problema među Palestincima, poput očajnog stanja ekonomije. Priznanje ne bi prisililo Izrael ni da povuče svoju vojsku na granice od pre 1967. godine, niti bi se stotine hiljada palestinskih izbeglica vratile u svoje domove iz kojih su prethodnih decenija proterane. Možda Abas traži ono što sada izgleda nemoguće da bi dobio bar nešto konkretno, a možda je zahtev u UN posledica frustracije i očaja. Tu frustraciju izaziva i odbijanje bilo kakvog gesta Izraela i SAD kojim bi se pokazalo da priča ove dve zemlje da žele da se dođe do nekakvog trajnog rešenja ima bilo kakvu osnovu. Posle 20 godina pregovora, jevrejsko stanovništvo na Zapadnoj obali je udvostručeno, Izrael drži pod kontrolom ceo Jerusalim, Gaza je izolovana, i većina Palestinaca misli da je priča Izraela o pregovorima samo kupovanje vremena u kome Jevreji ostvaruju sve što požele.\nI kada je stanje u ostalim zemljama bilo mirnije, sukobi Izraela i Palestinaca mogli su da u haos bace čitav region. U ovom trenutku, nemir i neizvesnost u ostatku regiona kao da podiže temperaturu između Palestine i Izraela. U takvom stanju, stvari lako izmiču kontroli, za šta je na ovim prostorima bilo bezbroj dokaza prethodnih decenija. Iz sukoba je Izrael, uz podršku SAD, izlazio skoro uvek kao pobednik, dovoljno jak da ne poštuje nijednu rezoluciju UN koja mu nije odgovarala. Postavlja se pitanje zašto je onda Izraelu i SAD bilo toliko stalo da zaustave pokušaj Palestine da postane ravnopravan član UN? U surovoj igri svako se trudi da ne pokaže slabost, ali bar deo odgovora sigurno ne podleže racionalnom objašnjenju.\nZALOG MRŽNJE: Dva naroda istog, semitskog porekla nerazmrsivo su upletena u klupko smrti i rata. Velike sile su problem projektovale i konvertovale za daleku budućnost, a traganje za mirovnim procesom koji kao da niko ne želi deluje besmisleno. Sigurno i na jednoj i na drugoj strani postoje oni koji su svesni da život zasnovan na mržnji koja se upija od rođenja nije nikakav zalog za budućnost, ali glas takvih se najslabije čuje, naročito u danima poput sadašnjih, kada ratni bubnjevi ponovo tutnje na području gde već decenijama retki periodi mira smenjuju rat koji neprekidno traje.\nNerešivosti palestinsko-izraelskog problema doprinosi i činjenica da su u taj sukob upetljani interesi velikog broja zemalja, ne samo iz regiona. Bliski istok je oduvek bio previše važan da bi bio prepušten samo njegovim stanovnicima. Kada se posle Prvog svetskog rata raspala Otomanska imperija, područje su među sobom delile velike sile poput Velike Britanije i Francuske. Velikoj Britaniji je kao mandatno područje pripala Palestina, gde su ogromnu većinu stanovništva činili Arapi, ali se demografska slika menjala doseljavanjem Jevreja iz celog sveta u zemlju koju smatraju svojom istorijskom domovinom. Samo dan posle proglašenja Izraela 1948. godine počeo je napad vojski Egipta, Sirije, Transjordanije, Iraka, Libana i Jemena, uz učešće arapskih boraca iz Palestine. Apsurde kasnijih prelamanja interesa na ovom području pokazuje i činjenica da je u tom ratu važnu ulogu u naoružavanju Izraela imao Sovjetski Savez, koji je kasnije počeo da podržava arapske susede Izraela, čiji su najbliži saveznik postale SAD.\nPoraz arapskih država u ratu 1948. godine doveo je do brojnih političkih prevrata u mnogim arapskim zemljama. U Siriji je 1949. počela serija vojnih udara koja se okončala tek 1963. dolaskom na vlast Hafeza el Asada, oca sadašnjeg predsednika Sirije Bašara el Asada; posledica tog rata bilo je i svrgavanje egipatskog kralja Faruka i proglašenje Republike 1952. godine; jordanskog kralja Abdulaha je 1950. godine ubio Palestinac, nezadovoljan potpisivanjem primirja sa Izraelom.\nI u narednim decenijama, širom regiona, ali i čitavog muslimanskog sveta, odnos prema Izraelu i palestinskom pitanju bio je važan faktor kako spoljašnje tako i unutrašnje politike. Režimi koji su sa Izraelom sklopili mir, poput Egipta Hosnija Mubaraka i Jordana pod vođstvom kralja Huseina, bili su sa sumnjom i mržnjom gledani u arapskom svetu, ali i od strane velikog broja domaćeg stanovništva. Dolazak Hosnija Mubaraka na vlast usledio je posle smrti tadašnjeg predsednika Sadata, čije se ubistvo smatralo posledicom politike pomirenja sa Izraelom.


Odbijen zahtev Prištine da preuzme elektromrežu Srbije na severu Kosova\nIzvor: Radio Televizija Vojvodine, 10.Nov.2018, 09:32\nEvropska mreža operatora prenosnog sistema za električnu energiju (ENTSO) odbilo je većinom glasova zahtev Prištine da preuzme elektromrežu Srbije na severu Kosova i Metohije, saopštio je danas predsednik Srbije Aleksandar Vučić.\n"Uspeli smo da izdejstvujemo jednu malu pobedu, koja nama mnogo vredi. Pobedili smo u ENTOS, iako smo mislili da šanse nema", rekao je Vučić novinarima nakon prisustva vojnoj vežbi na Pešteru.\nOn je kazao da je Mađarska, iako je >> Pročitaj celu vest na sajtu Radio Televizija Vojvodine << priznala nezavisnost Kosova, glasala za Srbiju, a protiv predloga Kosova.\nTakođe, kako je dodao, i Rumunija, Grčka i BiH su glasale protiv predloga Prištine.\nVučić je kazao da su po prvi put Makedonija i Crna Gora bile uzdržane, za šta im se posebno zahvaljuje.\n"I ovog puta nisu uspeli da urade ono što su planirali u ovoj energetskoj agenciji. ENTSO je manje zvučno od Interpola, ali za nas i naše građane na severu je značajnije od Interpola", kazao je on dodajući da je posebno srećan zbog toga.\nZahvalio se Ištvanu Pastoru koji se borio sa vladom Srbije, i posebno vladama Mađarske, Bugarske, Rumunije i Grčke, jer su glasale za nas i najsnažnije podržavaju Srbiju.\nVučić je prethodnih dana iznosio zabrinutost da bi ENTSO mogao doneti odluku u korist Prištine, zbog podrške koju je imala od mnogih evropskih zemalja i najavio je borbu preko svih raspoloživih institucija.\nENTSO čini 43 operatora prenosnog sistema električne energije iz 36 zemalja Evrope.\nPriština je tražila da preuzme distribuciju struje na severu KiM sa obrazloženjem da Elektromreža Srbije loše rukovodi tim poslom, a istovremeno je, u najmanju ruku tolerisala praksu da Albanci "kradu" struju u delu mreže na severu KiM.\nKovačević: Još jedan političku pritisak na našu zemlju\nU eventualnoj odluci da Elektromreža Srbije ostane bez dela energetske mreže na severu Kosova i Metohije, nema ni "e" od energetike, već je reč o još jednom političkom pritisku na našu zemlju i kršenju zakona, izjavio je predsednik Nadzornog odbora EPS-a Branko Kovače\nOn podseća da je, kada se u Briselu pregovaralo o energetici, rečeno da će postojati dva preduzeća za prenos struje.\nJedno je trebalo da formira Zajednica srpskih opština, na koju se čeka pet godina i koju, kako kaže šef diplomatije Ivica Dačić, više niko ni ne spominje. A ako nema ZSO, nema ni srpskog preduzeća za prenos struje, kazao je Kovačević.\nKovačević je uveren da ovih problema ne bi bilo da je na vreme rešeno pitanje srpske imovine, pre svega jezera Gazivode i trafostanice "Valač", koji su srpski i koje nikako ne treba predavati Albancima na upravljanje, pogotovo ako se zna da se svi energetski objekti održavaju parama iz Srbije, navodi list.\nUpravo je trafostanica "Valač", u opštini Zvečan, rekonstruisana, jer je reč o postrojenju koje obezbeđuje energetsku sigurnost stanovnicima tog dela pokrajine. Upravo do "Valača", a od Novog Pazara, ide dalekovod koji sever Kosmeta snabdeva strujom, a sve je to plaćeno parama Srbije i to Brisel dobro zna, podvukao je Kovačević.\nPolitika prenosi da izvor upućen u elektroenergetske odnose Srba i Albanaca kaže da Srbe na severu pokrajine može da zadesi i najgori scenario, a to je da ih Albanci isključe sa mreže i ostave u mraku.\nUkoliko otmu pravo na prenos električne energije na visokom naponu, kosmetski operater bio bi u situaciji da se surovo poigra sa Srbima, tako što će im, kad god mu se ćefne, reći da za Srbe nema struje. Kada je u pitanju niski napon, rešenje je formiranje ZSO, odnosno formiranje kompanije na severu Kosova koja bi Srbe snabdevala električnom energijom, naveo je list. Na pitanje da li bi moglo da dođe do najgoreg scenarija za Srbe sa severa Kosova da ostanu u mraku i bez grejanja, profesor Kovačević je za Politiku od subote rekao da Albanci na Kosovu nemaju stručnjake koji bi to umeli tehnički da izvedu i ostave Srbe bez električne energije.vić.\nB92: "Nemaju čak ni stručnjake koji bi ostavili Srbe bez struje"\n"Albanci bi da ostave u mraku sjever Kosova"\nIzvor: Nezavisne Novine, 10.Nov.2018\nBEOGRAD - Eventualna odluka Evropske mreže operativnog prenosnog sistema za električnu energiju da izbaci Srbiju iz energetske mreže za snabdijevanje Kosova govori o još jednom političkom pritisku na Srbiju i kršenje zakona, izjavio je predsjednik Nadzornog odbora "Elektroprivrede Srbije" ..\n10.Nov.2018: Radio Televizija Vojvodine


Šeranić: Јednakost pristupu zdravstvenim uslugama\nNaslovna/Društvo/Šeranić: Јednakost pristupu zdravstvenim uslugama\nMinistar zdravlja i socijalne zaštite Republike Srpske Alen Šeranić izjavio je Srni da Srpska institucionalno ima ono što mnoge zemlje u regionu nemaju – Ministarstvo u kojem su objedinjene politike zdravlja i socijalne zaštite, što omogućava kvalitetniju zdravstvenu zaštitu, a i dobro je pozicionirana kada je riječ o jednakosti pristupu zdravstvenim uslugama.\nOn je naglasio da to podrazumijeva donošenje odluka i politika koje omogućavaju jednak pristup zdravstvenoj zaštiti, bez diskriminacije na rodnoj ili starosnoj osnovi, kao i ravnopravnost marginalizovanih grupa ili lica sa invaliditetom.\nŠeranić je, u pauzi konferencije u Ljubljani Regionalne kancelarije za Evropu Svjetske zdravstvene organizacije (SZO), rekao da je cilj ovog skupa, na kojem su predstavnici vlasti 53 zemalje članice evropskog regiona SZO, međunarodnih organizacija i civilnog društva, debata o mjerama za unapređenje zdravlja stanovnika Evrope, sa naglaskom na jednakost pristupu zdravstvenoj zaštiti.\nOn je naveo da je u fokusu konferencije, koja se održava od 11. do 13. juna u organizaciji Ministarstva zdravlja Slovenije, organizacija višedisciplinarnih centara u okviru primarne zdravstvene zaštite, gdje, kako je istakao, Srpska može da se pohvali dobrim centrima za metalno zdravlje i bazičnu rehabilitaciju.\n“Potrebno je da uvedemo i centre za prevenciju bolesti i promociju zdravlja”, dodao je Šeranić.\nOn je rekao da su u fokusu konferencije i organizacija zdravih opština i gradova.\n“Grad Banjaluka ima službu koja se konkretno bavi zdravljem. To je konkretan odgovor za institucionalno organizovanje i unapređenje. I Višegrad ima odbor za zdravstvo”, dodao je Šeranić.\nOn je podsjetio i da je Ministarstvo u Doboju i Zvorniku pokrenulo inicijative s ciljem unapređenja zdravlja, odnosno zajedničkog planiranja određenih politika za škole, javne institucije.\nŠeranić se u Ljubljani sastao i sa slovenačkim ministrom zdravlja Alešom Šabaderom sa kojim je razgovarao o izazovima zdravstvenih sistema regiona i iskustvima Slovenije u efikasnijoj organizaciji.\nDogovorena je posjeta Šeranića, rukovodilaca Fonda zdravstvenog osiguranja Republike Srpske i Univerzitetskog kliničkog centra Republike Srpske Ministarstvu zdravlja Slovenije s ciljem razmjene iskustava i uspostavljanja još bolje saradnje.\nBanjaluka Grad Banjaluka politika Višegrad zdravlje zdravstvo\nTrebinje: Postavljanjem LED rasvjete troškovi veći?!\nPretežno oblačno vrijeme u BiH\nPovremene obustave saobraćaja zbog biciklističke trke


Opština Tivat tužiće Vladu zbog zemljišta u kompleksu Aerodroma Tivat – Bankar.me\nOpština Tivat tužiće Vladu zbog zemljišta u kompleksu Aerodroma Tivat\nJuly 17, 2019 CRNA GORA, NEKRETNINE, SVE VIJESTI Leave a comment\nIako Opština Tivat do danas nije formalno dobila zahtjev Ministarstva saobraćaja da državi bez naknade prenese pravo raspolagana nad oko 225 hiljada kvadrata zemljišta u kompleksu Aerodroma Tivat i oko njega, “Vijesti” nezvanično saznaju da je Uprava za nekretnine (UZN) već krenula u taj posao.UZN je to započeo nakon što je Ministarstvo finansija 4. jula odbilo žalbu Direkcije za imovinu Opštine Tivat na odluku Vlade da pravo raspolaganja zemljištem na aerodromu prenese sa Opštine na državu. Prema nezvaničnim informacijama iz lokalne uprave Tivta, oni će nakon odluke Ministarstva finansija da ne prihvati žalbu Opštine podnijetu tužbu Upravom sudu protiv Vladine odluke.\nDa Opština nije dobila formalni zahtjev Ministarstva saobraćaja potvrdio je to nezvanično “Vijestima” gradonačelnik Siniša Kusovac (DPS). Vlada je na sjednici 23. maja (sa izmjenama od 30. maja) usvojila informaciju o podnošenju predloga Opštini Tivat za vraćanje prava raspolaganja nad ovim zemljišnim kompleksom sa Opštine na Vladu, bez naknade.To se zemljište vodi kao državno, s tim što je do sada pravo raspolaganja imala Opština Tivat. Lokalna vlast je dio ove imovine do sada izdavala Aerodromima Crne Gore i od toga ubirala značajne prihode.\nVlada se u svojoj namjeri poziva na član 35 Zakon o državnoj imovini kojim je definisano da ako je određena nepokretnost, kojom raspolaže opština, potrebna za ostvarenje javnog interesa Crne Gore, opština je dužna da na zahtjev Vlade tu nepokretnost vrati na raspolaganje Crnoj Gori bez naknade.\nPOJMOVIAerodrom Tivat aerodrom tivat zemljište tivat zemljište vlada\nPrevious Poslodavci traže upola manji namet\nSljedeći Paprene naknade za objekte koji nijesu legalizovani


Uhapšeni policajci povezani sa istragom ubistva Olivera Ivanovića\nDva uhapšena policajca policijske stanice u Severnoj Mitrovici zbog “manipulacije dokazima”, nisu bila na visini zadatka na mestu događaja gde je ubijen Oliver Ivanović, javlja Anadolu Agency (AA).\nTužilac Njazi Rexha, koji istražuje slučaj Ivanović, potvrdio je za AA da su dva policajca uhapšena zato što nisu bila na visini zadatka na mestu događaja gde je ubijen Oliver Ivanović, lider Građanske inicijative Sloboda, Demokratija, Pravda.\nPolicijski inspektorat Kosova uhapsio je juče poslepodne dva policajca policijske stanice u Severnoj Mitrovici, osumljičena za manipulaciju dokazima.\nUz ovlašćenje tužioca Osnovnog suda u Mitrovici, istražioci PIK-a i Policija Kosova sproveli su naređenje o pretresu dveju lokacija u Severnoj Mitrovici, zbog sumnje da su dva policijska zvaničnika izvršila krivično delo “manipulacija dokazima” predviđeno Krivičnim zakonikom Republike Kosovo, saopšteno je iz PIK-a. Tom prilikom konfiskovan je revolver tipa TT, kao i dva okvira od 9 komada kalibra 7,62 mm, koja će služiti za dalje krivične postupke.\nOdlukom državnog tužioca, uhapšenim osumnjičenim policijskim zvaničnicima određena je mera pritvora od 48 sati do dalje sudske procedure.


Napadi tabloida — Cenzolovka\nAutori Anđela Milivojević i Maja Divac\nNUNS i NDNV zahtevaju od nadležnih organa da hitno reaguju i primereno kazne počinioca koji je pretnje uputio putem društvenih mreža i na čijem se profilu veoma jasno može videti njegova bliskost sa Srpskom naprednom strankom. Ove pretnje su prijavljene MUP-u Srbije i Tužilaštvu za visokotehnološki kriminal prema mehanizmu koji je uspostavljen u Sporazumu o…\nKampanja „strani plaćenici“, koja uz prećutnu saglasnost države traje već dosta dugo, može da bude opasna i da dovede do ozbiljnih posledica. Na potpuno identičan način je u ovoj državi već ubijen jedan novinar\nWritten by Natalia Zaba\n„Strašno je ako neko pokušava da ubije premijera. Ali je važno da znamo da li se to zaista dešava. Poslednjih meseci smo imali raznorazne državne udare, koji su ostali nerazjašnjeni. Važno je da ovaj put to ne prođe sa nagađanjima“, kaže Dragana Pećo, novinarkom Mreže za istraživanje kriminala i korupcije „KRIK“


srbijasport.net - Vesti - Srpske lige - Razišli se trener Saša Jovanović i OFK Sinđelić\nNeočekivano OFK Sinđelić i trener Saša Jovanović su se razišli i ime novog kormilara niškog srpskoligaša znaće se do kraja nedelje. Vest nam je saopštio predsednik Zoran Anđelković, a kao razlog prekida saradnje naveo je da žele da promene sistem igre i zaigraju konkretnije i agresivnije.\n- Ovim putem se zahvaljujemo Saši Jovanoviću na postignutim rezultatima i selektiranju tima, koji, mišljenja smo ima potencijal za veća ostvarenja. U opticaju smo imali 4-5 imena, da bi izbor sveli na dva iskusna stručnjaka sa kojima ćemo još razgovarati i za neki dan doneti konačnu odluku.\nPrvi čovek Sinđelića u planovima ima dovođenje pojačanja, prvenstveno na poziciji u vezi, bočnog napadača i jednog špica. - Nekim igračima smo se zahvalili na daljoj saradnji, pojačaćemo se i uz dobre i sadržajne pripreme pokušati da napadnemo sam vrh tabele Srpske lige Istok - optimista je Anđelković.\nNikoli Bankoviću Časni krst na Savi, u Zabrežju


Vimbldon povećao nagradni fond na 16 miliona funti\nVesti\t27.04.2012 09:30\nNajveći teniski turnir na svetu Vimbldon povećao je nagradni fond za učesnike od ove sezone, pa će ukupna nagrada ove godine iznositi 16,1 miliona funti.\nU odnosu na prošlu godinu nagradni fond je uvećan za 10 odsto, kao posledica povećanja troškova u profesionalnom tenisu, saopštili su organizatori turnira na terenima "Ol Ingland kluba".\nPobednici u singlu u obe konkurencije dobiće po 1.150.000 funti, što je povećanje za 50.000 u odnosu na prošlu sezonu.\nKada se pogleda ukupan broj tenisera, 93 odsto svih koji igraju u singlu će dobiti nagrade uvećane za bar 13 odsto, dok će ostalih sedam odsto zaraditi minimum 75.000 funti.\n"Vimbldon je iz godine u godinu sve uspešniji, i drago nam je što\ntaj uspeh možemo da podelimo sa igračima, tako što ćemo povećati ukupan\nnagradni fond za deset odsto, što je najveće uvećanje još od 1993. godine. U isto vreme, znamo da brojni teniseri imaju velikih problema zbog povećanja troškova profesionalnog tenisa tako da će veći deo povećanja za milion i po evra biti upućen baš njima", rekao je prvi čovek Vimbldona Filip Bruk, a prenosi sportal.rs.


Iako je naša zemlja marginalno pogođena ovim pojavama, što je prepoznato i u Izvještaju Evropske komisije o Crnoj Gori za 2019. godinu, Crna Gora u kontinuitetu djeluje u oblasti prevencije i sprečavanja ovog i sličnih fenomena, saopštio je državni sekretar Pejanović.\n„Kako su mladi najranjivija kategorija, naš fokus je stavljen na sprečavanje radikalizacije i nasilnog ekstremizma kod učenika osnovnih i srednjih škola“, istakao je. Dodao je da je cilj Priručnika za prepoznavanje, prevenciju i suzbijanje radikalizacije i nasilnog ekstremizma kod učenika, koji je tokom radionice predstavljen, upravo jačanje vještina prosvjetnih radnika za rano prepoznavanje prvih znakova radikalizacije i ekstremizma kod učenika.\nPejanović je saopštio da ovaj Priručnik pruža odgovore na moguće nedoumice sa kojima se suočavaju prosvjetni radnici u radu sa učenicima. „Želimo da pomognemo nastavnom osoblju u njihovom veoma odgovornom poslu, a to je ne samo obrazovanje, već i osposobljavanje učenika za poštovanje različitosti i izgradnju vrijednosnog sistema u kome neće biti mjesta devijantnim pojavama. Kroz edukaciju prosvjetnih radnika doprinosi se i ukupnom jačanju kapaciteta u prepoznavanju, sprečavanju i suzbijanju radikalizacije i nasilnog ekstremizma “, naglasio je.\nPrevenirajući devijantno ponašanje, stvaramo osnov za jačanje demokratskog i multikulturalnog društva, u kome će mladi ljudi graditi svoju i našu budućnost na zdravim vrijednosnim osnovama i toleranciji, zaključio je Pejanović.\nPredavač na trodnevnoj radionici i autor Priručnika je prof. dr Marija Đorić, koja je govorila o nastanku i uzrocima ekstremizma i radikalizacije, vrstama ekstremizma, onlajn radikalizaciji i zloupotrebi društvenih mreža, procesu deradikalizacije, a radionica je obuhvatila i vježbu sa učesnicima.\nRadionicu na temu prevencije nasilnog ekstremizma i radikalizacije koji vode ka terorizmu za first liner-e (akteri društva koji su na prvoj “liniji” susreta sa eventualnim radikalizovanim pojedincima), a koja se održala od 19-21.oktobra, organizovao je Nacionalni operativni tim za borbu protiv nasilnog ekstremizma i Ministarstvo prosvjete, uz podršku Misije OEBS-a u Crnoj Gori.\nUčešće u radionici uzeli su prosvjetni radnici, socijalni i zdravstveni radnici, policijski službenici i predstavnici resornih ministarstava.


NATO | Web-Tribune.com\nHome / Tag Archives: NATO\nAMERIČKI GENERALI DRAMATIČNO POVEĆAVAJU BROJ raketnih sistema za PRVIH NEKOLIKO NEDELJA RATA U EVROPI- EVO ŠTA SE DEŠAVA…\nVisoki zvaničnici američke vojske su u ponedeljak utvrdili plan za dramatično povećanje ponude artiljerijskih i raketnih sistema službe kako bi se suprotstavili ruskoj pretnji, koji bi kopnene snage ostavio bez vazdušne podrške u “prvih nekoliko nedelja“ rata u Evropi. Vojska je precizne udare dugog dometa navela kao prioritet modernizacije u …\nVOJNA TAJNA KOJU NATO KRIJE: TOKOM BOMBARDOVANJA SRBIJE PRESTALI SU DA KORISTE „APAČE“ (VIDEO)\n28. marta 2018.\tIZA KULISA 0\nNa aerodromu Ponikve okupljena je kombinovana eskadrila od 6 „orlova“, 2 „mig-a“ 21 i jednog „galeba“ G4. Pre 19 godina počeli su vazdušni napadi NATO-a na Saveznu Republiku Jugoslaviju koji su trajali 11 nedelja i u njima je, prema procenama iz različitih izvora, poginulo između 1.200 i 4.000 ljudi. Međutim, …\nMEDIJI OVO PREĆUTKUJU- PRIPREME ZA NAPAD UVELIKO TRAJU: Ratni brodovi Rusije i NATO razmeštaju se u Mediteranu..!\n21. marta 2018.\tAKTUELNO 0\nSvi izveštaji ukazuju da se u Mediteranu razmeštaju ratni brodovi NATO i Rusije. Situacija postaje sve kritičnija obzirom da je Vašington najavio udare po Damasku. Moskva je uzvratila upozorenjem da ukoliko američke rakete počnu da padaju po Damsku ruska vojska će bombardovati ciljeve iz kojih NATO napada Siriju. Sve liči …\nNATO U PROBLEMIMA: Rusi nezaustavljivo osvajaju Arktik! Evo koji je plan…\n12. marta 2018.\tAKTUELNO 0\nGlavni komandant NATO-a u Evropi, američki general Kertis Skaparoti, smatra da se NATO nedovoljno razvija na Arktiku i da ne održava ravnotežu s Rusijom. Na raspravi u Senatu SAD Skaparotija su pitali da li SAD imaju dovoljno potencijala da se suprotstave Rusiji na Arktiku. „Mi to ne postižemo“, odgovorio je …\nSPREMA SE NAPAD NA RUSIJU!? NATO šalje 45.000 vojnika na granice Rusije!\n8. marta 2018.\tTEMA DANA 0\nZemlje NATO-a planiraju da u oktobru ove godine održe velike vojne vežbe u blizini granice s Rusijom. U vežbama će učestvovati 45.000 ljudi, saopštio je komandant Korpusa morske pešadije SAD, general Robert Neler. – Na jesen, u oktobru, biće održane velike vežbe NATO-a, najverovatnije najobimnije vežbe u kojima će učestvovati …


Ozonpress : internet portal – otvoreno o svemu U Čačku deset zaraženih koronavirusom - Ozonpress : internet portal - otvoreno o svemu\nŽena srednjih godina koja je bila u kućnoj izolaciji deseta je zaražena osoba virusom korona u Čačku, a dve druge testirane žene negativne su na Covid-19, poslednji su podaci koje je za mrežu Info24 saopštio gradonačelnik Milun Todorović. U čačanskoj bolnici na infektivnom odeljenju trenutno je devet pacijenata, jedan više u odnosu na jučerašnji dan, dok je u samoizolaciji u Moravičkom okrugu oko 1.000 lica i ukupno 14 obolelo od virusa korona.\nSvi pacijenti u bolnici su u dobrom opštem stanju uključujući i devojčicu od 6,5 godina smeštenu na Dečijem odeljenju kojoj je uzet bris i u toku dana trebalo bi da bude poznato da li je zaražena koronom ili ne. Sanitarna inspekcija je podelila 210 rešenja o izolaciji, saopštio je Radni tim za praćenje šireanja virusa korana na teritorij grada.\nKonstatovano je da je tokom prethodnog dana epidemiološka situacija bila povoljna.\nU prijemno trijažnoj ambulanti Ljubić obavljeno je osam pregleda i tri pacijenta su upućena na kućnu izolaciju, dok su u Domu zdravlja bila dva pregleda.\nEpidemiološka služba Zavoda za javno zdravlje permanentno radi u okviru svojih nadležnosti prateći epidemilošku situaciju 24 sata, rečeno je na sastanku.\nApotekarske službe dobile su jednu količinu zaštitnih maski i biće odmah u prodaji, a imaju i dezinfekcionih sredstava.\nGradonačelnik je saopštio, da je potrebno popuniti formular prosleđen od Vlade Srbije u kome treba jasno da se naznače potrebe zdravstvenih službi za neophodnu opremu, a koja će biti poslata u kratkom roku.\nZimska služba obavlja svoj posao bez probelma, a grejanje stanova na daljinskom sistemu produženo je do 23 časa.\nU Čačku 13 potvrđenih slučajeva koronavirusa


23. 01. 2022 09:33\nISTOČNO SARAJEVO - U požaru koji je izbio u stanu na šestom spratu zgrade u Hilandarskoj ulici u Istočnom Novom Sarajevu niko nije povrijeđen, a izgorjela je jedna prostorija i dio hodnika, izjavio je komandir Teritorijalne vatrogasno-spasilačke jedinice Milenko Stanković.\nVasiljević: Udvostručen broj pozitivnih na virus korona\n11. 01. 2022 20:25\nISTOČNO SARAJEVO - Na području Istočnog Novog Sarajeva i Istočne Ilidže epidemiološka situacija je pogoršana, udvostručen je broj pozitivnih na kovid, kao i onih koji se javljaju na pregled u ambulantu za akutne respiratorne infekcije, rečeno je u Domu zdravlja Istočno Sarajevo.\n09. 01. 2022 14:19\nISTOČNO SARAJEVO - Zastava Republike Srpske duga 527 metara razvijena je danas u Istočnom Novom Sarajevu u čast 9. januara - Dana Republike Srpske.\nU Istočnom Sarajevu najavljena najduža zastava Srpske za Dan Republike\n30. 12. 2021 17:50\nISTOČNO NOVO SARAJEVO - Načelnik opštine Istočno Novo Sarajevo Jovan Katić saopštio je da će povodom 30 godina od nastanka Republike Srpske, u Istočnom Novom Sarajevu razviti, prema zvanično dostupnim podacima, najdužu zastavu Republike Srpske.\nAutom prošao kroz Istočno Sarajevo sa zastavom RBiH, dobio prekršajnu prijavu (Ispravljeno)\n29. 12. 2021 19:23\nISTOČNO SARAJEVO - Dvadesetčetvorogodišnjem S.M. iz sarajevske opštine Novi Grad uručen je prekršajni nalog, nakon što je automobilom sa zastavom Republika Bosne i Hercegovine prošao kroz Istočno Sarajevo, potvrđeno je iz Policijske uprave Istočno Sarajevo.\nUhapšeni osumnjičeni za paljenje automobila prije pet godina\n09. 12. 2021 12:27\nPALE - M.O. i S.S. iz Pala uhapšeni su zbog sumnje da su prije pet godina podmetnuli požar u unutrašnjost automobila škoda u vlasništvu B.T. iz Pala, saopšteno je iz Policijske uprave Istočno Sarajevo.\nTreći mačevalački susreti, koje organizuje Mačevalački klub "Romanija" iz Istočnog Sarajeva, otvoreni su danas u ovom gradu.\n29. 11. 2021 22:14\nU Istočnom Sarajevu večeras je promovisan roman Branka Brđanina Bajovića "Novi Mihail, Appendix: Put u pokajanje", u organizaciji Matične biblioteke Istočno Sarajevo.\n20. 11. 2021 21:59\nIzložba najboljih fotografija "Vikipedijinog" foto-konkursa "Viki voli spomenike - 2021 - Republika Srpska" otvorena je večeras u Istočnom Sarajevu.


BIA važna u očuvanju mira\nVaš angažman je veoma važan, jer što vi više znate to su nam mogućnosti za očuvanje mira i stabilnosti veće, poručio je danas predsednik Srbije Aleksandar Vučić na obeležavanju Dana Bezbednosno-informativne agencije (BIA).\nVučić je izjavio da Srbija nema veći interes od očuvanja slobode i napomenuo da je danas najveći bezbednosni izazov za zemlju Kosovo i Metohija.\nNa tom delu teritorije, rekao je on, suočavamo se sa činjenicom da su pojedini proglasili nezavisnost, uz stalne, dodatne, bezbednosne rizike po opstanak srpskog naroda.\nUz značajno učešće stranog faktora, Srbija se dovodi u poziciju da nema šta da traži ili da bilo šta ima na Kosovu i Metohiji, rekao je Vučić.\nVažno je, ukazao je Vučić, da se ojača pozicija Srbije jer znamo šta je interes naroda.\nOn je odbacio navode da se radi o velikosrpskim idejama, objašnjavajući da je cilj da narod "bude svoj na svom".\nVučić je dodao da je zadovoljan radom pripadnika BIA, "jer oni brinu o svojoj državi, ne kukaju na nju, već gledaju kako da joj pomognu".\nVučić je rekao da je veliki značaj BIA u sistemu bezbednosti Srbije, navodeći da su barem tri ministra koja bi želela budu deo Agencije.\nObjašnjavajući šta razlikuje pripadnike BIA od ostalih sektora, Vučić je naglasio da svi ostali imaju pravo na subotu, nedelju, štrajk i proteste kojima zahtevaju bolje uslove.\nUloga BIA je važna jer ukazujete na opasnosti i nama dajete mogućnost da na vreme delujemo u politici, diplomatiji i probleme rešavamo za stolom, predočio je Vučić.\nNastavićemo politiku pomirenja u regionu, intenziviraćemo međnarodnu saradnju, rekao je Vučić i pozvao pripadnike BIA da u svom radu, iako državu stavljaju ispred svega, poštuju ljudska prava.\nNastaviće se, najavio je on, borba protiv svih vidova terorizma, ekstremizma, borba protiv kriminala i korupcije.\nVučić je rekao da je zadovoljan da čuje da se osavremenjuje rad Agencije, da se kupuje i dobija nova oprema, a da će se raditi da prosečna plata od 92.000 dinara u Agenciji u januaru premaši 100.000 dinara.\nVučić je ponovio da se očekuje već za mesec dana početak izgradnje stanova za pripadnike snaga bezbednosti u Vranju i Nišu, posle čega će uslediti Kragujevac i Kraljevo, a onda i Novi Sad, Beograd i Sremska Mitrovica.\nDo pre nekoliko godina neko kao da nam je namerno razarao Agenciju, pa nismo imali odeljenja u Vršcu i Prokuplju, rekao je Vučić koji je pozvao rukovodstvo BIA da uspostavi odeljenja u mestima koja su od strateškog i nacionalnog značaja.\nVučić: Prvo stanovi u Vranju i Nišu za pripadnike snaga bezbednosti


Kako je EU balkanizovala Balkan - Vijesti.me\nAutorka je profesorica filozofije i političke teorije\nKako je EU balkanizovala Balkan\nPripadanje istom kontinentu, dijeljenje sličnog kulturnog naslijeđa i različitih ali isprepletenih historija očito nije „evropljanstvo“ Edit\n1288 pregleda 1 komentar(a)\nMakron i Merkel (Foto: Reuters)\n8. novembar 2019, 08:05\nFrancuska je 18. oktobra bila sama u protivljenju pridruživanja Sjeverne Makedonije i Albanije Evropskoj uniji. Visokorangirani zvaničnici i lideri Evropske unije kao što su Donald Tusk, Jean-Claude Juncker i komesar Johannes Hahn izrazili su zaprepaštenje zbog francuske odluke. Različiti stručnjaci i posmatrači su opisali veto francuskog predsjednika E. Macrona kao veliku „grešku“.\nOvaj strah od imigracije iz unutrašnjosti Evrope odaje stav koji ne gleda na sve Evropljane kao na jednake - tj. neki Evropljani su očigledno više Evropljani od drugih. Ni ne čudi da su različiti instrumenti i inicijative koji su dio procesa evropske integracije nazvani „evropeizacija“.\nNakon njenog raspada, svi smo naivno mislili da ćemo odmah ući u EU jer smo, ipak svi bili Evropljani, bili smo iz Evrope i mislili smo da oduvijek tu pripadamo. Ovo je očekivanje bilo spontano, i činilo se, zaista, „prirodnim“.\nNaše je društvo bilo razrušeno a od nas se očekivalo da brzo izgradimo novo, uspostavimo nove institucije i oblikujemo novi mentalitet - kao da je bilo nešto duboko „neevropsko“ u našem ranijem mentalitetu.\nDanas, nakon svega što se desilo, jasno je da EU neće postići stabilnost i prosperitet ukoliko se ne potrudi da uspostavi uistinu ujedinjenu teritoriju na kontinentu. Unija sa komadima dijelova koji nisu EU i koji ostaju podrazvijeni i otvoreni za konzervativne „neevropske“ utjecaje, će nužno rezultirati propadanjem, nezadovoljstvom i raspadanjem iznutra.\nKako bismo imali više „politički integrisanu EU“ ili tačnije više „politički integrisanu Evropu“, zapadnjački političari poput Macrona bi trebali slušati svoje realistične političke instinkte umjesto tehnokratskih argumenata koji odaju perverzni liberalni rasizam koji prolazi kao „proceduralni razlozi za zabrinutost“.


Zapaljen auto potpredsednika vranjskih socijalista – Nadlanu.com\nObjavljeno 11. nov 2012. / 10:41:52\nVRANJE, 11. novembra 2012. (Beta) – Nepoznati počinioci zapalili su u nedelju ujutro automobil "pežo 206" vranjske registracije, vlasništvo gradskog odbornika i potpredsednika vranjskog odbora Socijalističke partije Srbije (SPS) Branimira Stojančića.\nVRANJE, 11. novembra 2012. (Beta) – Nepoznati počinioci zapalili su u nedelju ujutro automobil “pežo 206” vranjske registracije, vlasništvo gradskog odbornika i potpredsednika vranjskog odbora Socijalističke partije Srbije (SPS) Branimira Stojančića.\n“Komšije su primetile požar i čule dve eksplozije, verovatno od guma i od stakla na automobilu koji je goreo i obavestile vatrogasce, policiju i mene. Iako sam u stan ušao svega desetak minuta pre toga, nisam ništa čuo ni primetio”, kazao je Stojančić.\nKličko odbranio titulu bokserskog šampiona\nVranjanskom funkcioneru SPS-a goreo auto


Pedeset godina Zajedničke poljoprivredne politike - Bizlife.rs\nPedeset godina Zajedničke poljoprivredne politike\n21:21 Brisel, 24/01/2012\nEvropska komisija proglasila je 23. januara početak kampanje povodom pedesetogodišnice Zajedničke pojoprivredne politike. Kampanja će trajati cele godine i obuhvataće interaktivni vebsajt, putujuću izložbu, audio-vizulene i štampane materijale, kao i serije događaja u Briselu i zemljama članicama.\nZajednička poljoprivredna politika je jedini segment evropske politike koji je u velikoj meri zamenio politiku zemalja članica, kako u pogledu pravnog okvira, tako i u pogledu finansiranja, budući da većina sredstava potiče iz budžeta EU, a ne nacionalnih ili regionalnih budžeta. Podaci pokazuju da je Zajednička poljoprivredna politika pomogla stalni rast produktivnosti i trgovine, iako je u isto vreme potrošnja domaćinstava za hranu prepolovljena. Zbog visokih izdvajanja iz evropskog budžeta za Zajedničku poljoprivrednu politiku to je često jedna od najvećih tačaka sporenja prilikom donošenja evropskog budžeta.\n„Ova godina je važna ne samo da bismo se sećali prethodnih 50 godina, već da bismo gledali napred ka novoj reformi Zajedničke poljoprivredne politike (ZPP)“, kaže Dačijan Čološ (Dacian CioloÅŸ), komesar za poljoprivredu i ruralni razvoj. „Ako se vratimo u 1962, tada su se Evropljani najviše brinuli da li će imati dovoljno hrane u tanjiru. Danas je pitanje dostupnosti hrane važno, ali imamo i nove brige kao što su klimatske promene i održivo korišćenje novih izvora energije. Ova kampanja će nam pomoći da ukažemo na te promene“.\nPod sloganom „Partnerstvo Evrope i poljoprivrednika“, kampanja CAP@50 je započela u ponedeljak 23. januara u Briselu okupljanjem više od 150 gostiju koji su deo istorije Zajedničke poljorivredne politike, ali i oni koji učestvuju u trenutnoj reformi ZPP. U šest zemalja osnivača EU takođe je već obeležen ili će tek biti obeležen početak kampanje.\nSajt „Pedeset godina ZPP“ će na 22 jezika predstaviti film o uticaju poljoprivrede na svakodnevni život građana, kao i video izjavu komesara za poljoprivredu koji govori o kampanji.\nZPP se uvek menjala u skladu sa izazovima na tržištu. Na primer, reforma koja je započela 1992. više je bila usmerena ka tržištu, a manje ka trgovini. Pritom su uzeti u obzir zabrinutost potrošača za teme kao što su dobrobit životinja, kao i dupliranje broja poljoprivrednika u EU nakon proširenja na 27 zemalja.\nU oktobru 2011. Komisija je predstavila svoj konačni predlog dalje reforme ZPP, koja je fokusirana na bezbednost hrane, klimatske promene, održivi razvoj i uravnoteženi regionalni razvoj i treba da pomogne poljoprivrednom sektoru da se izbori sa efektima krize i sa sve većom promenljivošću cena poljoprivrednih proizvoda


Snimci na društvenim mrežama prikazuju da se u Požeškoj, Valjevskoj i Ulici Blagoja Parovića stvorila reka vode.\n"Poplava u Požeskoj, Valjevskoj i Blagoja Parovića. Da li neko od nadležnih moze da se pozabavi ovim problemom? Pri svakoj kiši stvara se jezero na raskrsnici Požeske i Valjevske", žale se tviteraši.\nPri svakoj većoj kiši u Valjevskoj ulici stvaraju se slapovi vode, nekada toliko jaki da odnose i ljude, pa i kontejnere, a prilikom poslednjih većih kiša u ovoj ulici potpuno je uništen asfalt i na putu su ostali krateri.\n"Valjevska, tamo gde prestaju da važe pravo i etika, a ostane samo podivljala kanalizacija", piše revoltirani stanovnik ove ulice ispod snimka na kojem se jasno vidi da automobil od bujice vode koja se sliva niz ovu strmu ulicu, uprkos pokušajima, ne može da skrene.\nNi na Čukaričkoj padini situacija nije bolja. Bez obzira na to što kiša nije bila jaka i što je kratko trajala, i u ovom naselju su na putevima bujice vode.\n"Čukarička Padina. Haos! A nije neka kiša", komentariše jedna "tviterašica" jezera na putevima uzrokovana slabim pljuskom.


Kurs i obuka - najnoviji trendovi ojačavanja, izlivanja i nadogradnje noktiju\nNajnoviji trendovi ojačavanja, izlivanja i nadogradnje noktiju\nNajnoviji trendovi ojačavanja, izlivanja i nadogradnje noktiju - Audio verzija\nPotpuno je svejedno da li osoba, koja je zainteresovana da pohađa stručni seminar - najnoviji trendovi ojačavanja, izlivanja i nadogradnje noktiju ima neko predznanje o toj temi ili ne, jer je nastavni program tako kreiran da omogući i početnicima i onima koji su imali prilike da se bave ovim poslom, da u potpunosti tom materijom ovladaju.\nU skladu sa aktuelnim pravilima, Obrazovni centar Akademije Oxford organizuje nastavu za po jednu osobu, odnosno individualno, a u ponudi je i grupni tip edukacije.\nU slučaju grupne nastave je svaki prijavljeni, najpre obavezan da sačeka ispunjenje osnovnog zahteva, to jest formiranje grupe od minimalnog broja članova, a zatim i da u potpunosti ispoštuje sve što bude ovlašćeno lice konkretne poslovnice organizatora odredilo. Na prvom mestu pod tim mislimo da će koordinator za nastavu, a nedugo nakon kreiranja grupe, definisati datum početka edukacije, kao i termine njenog održavanja i ukupno trajanje, uzevši u obzir da će morati da precizira i u skladu sa kakvom dinamikom će biti organizovan i teorijski i praktični deo.\nDrugačija pravila se primenjuju kada samo jedna osoba treba da pohađa kurs, a tom prilikom se daje prilično velika sloboda svakom polazniku. Naime, predviđeno je da se odmah nakon prijavljivanja i upisivanja, kandidat usaglasi oko dinamike održavanja nastave i termina, kao i oko datuma početka i to sa koordinatorom određenog predstavništva i sa predavačem, u čijoj nadležnosti je sprovođenje individualne edukacije.\nDa bi polaznik mogao samostalno u budućnosti da se bavi ovim poslom, biće potrebno da pohađa i teorijski deo i praktični, a njih svakako obuhvata stručni kurs i obuka - najnoviji trendovi ojačavanja, izlivanja i nadogradnje noktiju.\nSa svojim poslovnim partnerima, odnosno sa vlasnicima specijalizovanih salona, koji zapošljavaju stručnjake iz konkretne oblasti, organizator sprovodi praktičan deo nastave.\nIzuzetno značajno za svakoga, ko želi da prati ovu specijalizovanu edukaciju, da zna i to da institucija organizatora nju sprovodi isključivo na osnovu ovlašćenja koja ima. A samim tim što se radi o instituciji, koja poseduje neophodne dozvole za sprovođenje ove obuke, to znači da polaznici dobijaju nakon njenog završetka sertifikate koji su zvanično priznati. Zapravo oni njih mogu predati bilo kom poslodavcu, te tako dokazati da su kvalifikovani na najbolji mogući način za obavljanje tog posla. Isto tako bi svako, ko bude stekao taj sertifikat, a istovremeno može da odgovori na propisane zahteve, trebalo da se obrati radnicima Nacionalne službe za zapošljavanje u svom gradu i da od njih zahteva zvaničan upis dokumenta.\nPotrebno je i da svaki zainteresovani ispoštuje pravilo vezano kako za prijavljivanje, tako isto i za zvaničan upis.\nNapominjemo da se svakog radnog dana, u vreme kada je konkretna poslovnica otvorena prijava može lično izvršiti, ali i preko telefona. U bilo koje vreme, kandidat ima pravo da na zvaničnu mejl adresu ove institucije pošalje zahtevane podatke, to jest svoj datum rođenja, ime i prezime, te obavezno broj fiksnog ili mobilnog telefona za dalji kontakt.\nTrebalo bi da u najkraćem mogućem roku nakon zvanične prijave, ovlašćeni predstavnik konkretne poslovnice obavesti kandidata o njegovoj obavezi da lično prisustvuje upisu, a svakako će mu dati informacije o dokumentima koja treba da donese tom prilikom.\nČime se bavi stručni kurs i obuka - najnoviji trendovi ojačavanja, izlivanja i nadogradnje noktiju?\nUkratko će na samom početku ove edukacije polaznici da budu upoznati sa osnovnim pravilima koja se moraju primeniti kod postupka izlivanja, odnosno nadogradnje, kao i ojačavanja noktiju. Podrazumeva se da će im biti detaljno objašnjeno i na koji način se različite vrste alata tom prilikom moraju primenjivati. A biće naglašeno i koliko je sterilizacija važna u tom slučaju, s tim što će saznati i kako se ona mora pravilno izvršiti.\nU narednom segmentu će specijalizovani seminar - najnoviji trendovi ojačavanja, izlivanja i nadogradnje noktiju biti fokusiran na sam postupak pripremanja nokta, odnosno na određivanje njegovog oblika, te samim tim na izbor one opcije koja će omogućiti klijentu da u potpunosti bude zadovoljan konkretnom uslugom.\nSvakako će biti objašnjeno i kako funkcioniše takozvani Fench, odnosno koje su osnovne karakteristike te tehnike. Neposredno nakon toga će profesori detaljno objasniti i kako se tehnika francuskog manikira primenjuje u praksi, a u smislu da će proći kroz svaki korak počev od same pripreme nokatne ploče i samog nokta, preko stavljanja gela i takozvanog postupka pinčovanja. Svakako će obuka i kurs - najnoviji trendovi ojačavanja, izlivanja i nadogradnje noktiju posvetiti pažnju i postupku turpijanja, a koji mora u skladu sa pravilima da bude urađen. Naravno da će biti govora i o korišćenju specijalne vrste gela, koji je poznat kao kamuflažni, tako da će kandidati saznati i u kojim slučajevima je neophodno da on bude primenjen.\nNe samo da će polaznicima biti objašnjena tehnika nadogradnje nokta tipsama, nego će im detaljno biti predstavljen i postupak ojačavanja prirodnih noktiju. Naučiće i kako funkcioniše izlivanje noktiju na različitim formama, ali će biti upoznati i sa onom tehnikom koja podrazumeva kombinaciju akrila i gela.\nNakon što bude bila predstavljena svaka od tih tehnika, profesori će objasniti i koje su njihove prednosti, ali isto tako će predstaviti i određene mane, što će i na primerima biti pokazano.\nVrlo je važno naglasiti i to da će stručna obuka i kurs - najnoviji trendovi ojačavanja, izlivanja i nadogradnje noktiju omogućiti svim polaznicima da se upoznaju i sa takozvanim Nail art - om, a što podrazumeva korišćenje različitih dodatnih materijala, poput recimo cirkona ili šljokica, te šablona i ostalih, sve sa ciljem izarade različitih dekoracija na nadograđenom ili izlivenom noktu.\nPodrazumeva se da će polaznici u potpunosti ovladati različitim tehnikama, te će kasnije biti u mogućnosti i da ih potpuno samostalno u praksi primenjuju.\nGde se organizuje specijalizovani seminar - najnoviji trendovi ojačavanja, izlivanja i nadogradnje noktiju i kada?\nTrebalo bi da svaki prijavljeni izabere najpre da li mu odgovara više princip koji poštuje grupna obuka i kurs - najnoviji trendovi ojačavanja, izlivanja i nadogradnje noktiju ili onaj, prema čijim pravilima se individualna nastava organizuje.\nSvakako će biti napomenuto kandidatima da Obrazovni centar Akademije Oxford ovu edukaciju sprovodi i kroz predavanja i kroz praktičan rad.\nU jednoj od brojnih poslovnica navedene institucije se organizuje teorijski deo, dok se praksa održava na drugoj lokaciji.\nPreciznije govoreći, u zavisnosti od grada u kome kandidat izvrši prijavu i odluči da pohađa nastavu, će zavisiti i tačno mesto održavanja praktičnog dela. Stvar je u tome da polaznici pohađaju praksu direktno u specijalizovanim salonima, a koji se smatraju poslovnim partnerima organizatora, budući da sa njim imaju višegodišnju uspešnu saradnju.\nPotrebno je, na prvom mestu da se stekne uslov za formiranje grupe, što znači da se mora najmanji broj polaznika prijaviti. Brzo pošto se minimalan broj osoba u jednom predstavništvu zvanično budu upisale, te bude kreirana konkretna grupa, ovlašćeno lice organizatora ima obavezu da odredi najpre kog datuma će nastava startovati, a potom i u kojim terminima će se organizovati predavanja, odnosno praktičan rad, te prema kakvoj dinamici. Ne podleže izmenama ništa od toga, pa se preporučuje da polaznik kome ne odgovara takav način održavanja nastave, odabere drugu ponuđenu opciju.\nOdređeno je da samo jedna osoba pohađa individualni seminar - najnoviji trendovi ojačavanja, izlivanja i nadogradnje noktiju, a maksimalno se ostvaruju zahtevi polaznika u tom slučaju. Prvenstveno pod tim mislimo na činjenicu da se dozvoljava prijavljenima da apsolutno svaki detalj, koji se tiče sprovođenja prakse i predavanja, on lično odredi u dogovoru sa profesorom i svakako, sa zvanično ovlašćenim licem u konkretnoj poslovnici.\nKoliko je definisano da traje obuka i kurs - najnoviji trendovi ojačavanja, izlivanja i nadogradnje noktiju?\nUkupan nastavni fond, koji obuhvata specijalizovani seminar - najnoviji trendovi ojačavanja, izlivanja i nadogradnje noktiju će kod individualne nastave biti raspoređen baš onako kako odgovara prijavljenom, odnosno onako kako se on bude dogovorio sa nadležnima u odabranoj poslovnici Obrazovnog centra Akademije Oxford. Zato i nije moguće navesti koliko će tačno trajati individualna obuka, jer to sve zavisi od definisane dinamike održavanja.\nGrupni kurs i obuka - najnoviji trendovi ojačavanja, izlivanja i nadogradnje noktiju uključuje drugačiji princip sprovođenja. Neophodno je kreiranje grupe, što iziskuje prijavljivanje minimalnog broja polaznika, nakon čega organizator pored ostalog određuje i kakvom će se dinamikom odvijati predavanja, odnosno praktičan rad, te o svemu detaljno obaveštava prijavljene.\nSpisak gradova za kurs i obuku "Najnoviji trendovi ojačavanja, izlivanja i nadogradnje noktiju"


U petak sedmi protest „Jedan od pet miliona“ u Novom Sadu - Novi Sad\nU petak sedmi protest „Jedan od pet miliona“ u Novom Sadu\n20:02:00 27.02.2019, Komentara: 0\nNovi Sad – Novi, sedmi, protest „1 od 5 miliona - Stop krvavim košuljama“ biće održan u petak, 1. marta, u 18 sati, na platou ispred Srpskog narodnog pozorišta.\nKako najavljuju organizatori, na skupu će govoriti student i višestruki pobednik takmičenja u besedništvu Nikola Sibinčić i karikaturista Predrag Koraksić Koraks. Na Pozorišnom trgu i tokom trajanja protesne šetnje biće izložene Koraksove karikature, a jedan od njegovih novih radova - na kojem je prikazan Aleksandar Vučić dok se grčevito drži za glasačku kutiju i tako pokušava sačuvati od talasa građanskog nezadovoljstva - predstavlja i glavnu poruku novog protesta: Talasaj!\nProtestu će se i ove nedelje priključiti studenti Univerziteta u Novom Sadu, koji se okupljaju u 17 časova kod fontane ispred Studentskog doma „Slobodan Bajić“. Okupljenim studentima će se pre polaska na protest obratiti glumac i lider Pokreta slobodnih građana Sergej Trifunović.\nObezbeđeno dezinfekciono sredstvo natrijum hipo-hlorita za građane\nPritisak: 1011.0 mb


Uhapšen srpski agent u Turskoj?\nSUR - Agenta poreklom iz Srbije uhapsila je danas turska policija, prenose beogradski mediji, a zbog sumnje da je strani špijun koji prikuplja obaveštajne podatke u Suru.\nPozivajući se na turske medije, beogradski portali navode da su u operaciji sprovedenoj od strane snaga bezbednosti i policije Sura uhapšeni britanski i agent poreklom iz Srbije.\nHapšenje se, navodno, odigralo u blizini prostorija Radničke partije Kurdistana koju zvanična Ankara smatra terorističkom grupom.\nNa video-snimsku se vidi kako se automobil specijalnih snaga zaustavlja na putu, a muškarac iz vozila iskače i odvlači u automobil jednu ženu.\n« Vozač "punta" poginuo kod Vrnjačke banje VIDEO: Srpski pilot spasao putnike posle eksplozije u avionu »


Brisel upozorava Gruziju da mora da nastavi političke reforme\nPredsednik Evropske komisije Žoze Maunel Baroso upozorio je Gruziju da je neophodno da nastavi političke reforme, ako želi da uspostavi čvršće veze sa Evropskom unijom. Ova opomena predočena gruzijskom premijeru tokom posete Briselu, usledila je nakon nedavne lažne vesti na jednoj televiziji u Tbilisiju da je Rusija ponovo vojno intervenisala u Gruziji. Inače, po prvi put je EU javno iskazala nezadovoljstvo politikom gruzijskog rukovodstva.\nEU je u više navrata iskazivala frustraciju zbog kršenja demokratskih principa od strane prozapadnog režima Mikhala Saakašvilija koji je došao na vlast u “Revoluciji ruža” krajem 2003. godine.\nMeđutim, tokom ovonedeljne posete gruzijskog premijera Nika Gilaurija Briselu, Baroso je otišao korak dalje ukazujući na raskorak između proklamovanog i stvarnosti u Gruziji, dovodeći pri tom u pitanje privrženost rukovodstva u Tbilisiju demokratiji.\nOn je predočio da je napredak u političkim reformama od ključnog značaja za približavanje Gruzije Evropskoj uniji.\n“Misli se na sve demokratske reforme, uključujući, naravno, poštovanje slobode medija. Zato sam ukazao na važnost predstojećih lokalnih izbora. Smatram da je to od presudnog značaja za bliskiju saradnju EU i Gruzije.”\nSaakašvili odgovoran za rat\nBaroso je istakao da su lokalni izbori u maju prilika za gruzijsko rukovodstvo da pokaže svoju privrženost političkom pluralizmu i međunarodnim standardima slobodnog i fer nadmetanja.\nGori nakon ruskog bombardovanja, avgust 2008.\nEvropski zvaničnici su već duže vreme frustirani zbog sve očiglednijeg autoritarnog i nepredvidivog ponašanja gruzijskog rukovodstva na čelu sa Mikhalom Saakašvilijem. Nasilno suzbijanje demonstracija opozicije krajem 2007. izazvalo je podozrenje u zapadnim prestonicama.\nMada je EU kritikovala i Rusiju zbog vojne intervencije u Gruziju u avgustu 2008, komisija iz Brisela je u istrazi utvrdila da je Saakašvili u velikoj meri odgovoran za rat, optužujući ga da je preterano reagovao na provokacije iz Moskve što joj je poslužilo kao izgovor za invaziju.\nEU je negodovala i zbog lažnog izveštaja provladine gruzijske televizije Imedi prošlog vikenda o navodno novoj intervenciji ruske armije tokom koje je Mikhal Saakašvili ubijen, a jedan od lidera opozicije Nino Burjanadze preuzela vlast uz podršku Moskve.\nOvaj prilog je izazavao paniku u Gruziji, a bilo je i nekoliko slučajeva srčanog udara. Rukovodstvo TV Imedi je pravdalo svoj postupak namerom da se predoči da je to moguć scenario.\nS obzirom da je na čelu ove televizije Girogi Arveladze, bivši šef Saakašvilijevog kabineta, postavlja se pitanje da li je pomenuti prilog napravljen po nalogu vlasti u Tbilisiju. Međutim, premijer Nika Gilauri je to negirao.\n“Vlada nije ni vlasnik niti kontroliše ovu televiziju, već se radi o privatnom kanalu. Ja se u potpunosti slažem sa vama da je taj izveštaj problematičan. U Gruziji postoji nezavisna komisija za telekomunikacije i ona će uskoro sproveti istragu o ovom slučaju.”\nMisija EU bi mogla da okonča delovanje\nMeđutim, Barosova reakcija ukazuje sa kakvom ozbiljnošću Brisel gleda na ovaj incident. Naime, on je upozorio gruzijsko rukovodstvo da se uzdrži od poteza kojima bi se dodatno podstakle tenzije u ionako nestabilnom regionu.\nEvropska unija, čija je posmatračka misija raspoređena duž administrativne granice Gruzije i separatističkih regija Abzahije i Južne Osetije, ima mehanizme kojima može da utiče na Tbilisi.\nVlasti u Gruziji žele da po svaku cenu ostane misija EU kao jedino međunarodno telo osim ruskih snaga na terenu. Međutim, pojedine članice bloka, pre svega Francuska i Nemačka, pribojavaju se da bi to moglo da iskomplikuje njihove odnose sa Rusijom ukoliko ponovo dođe do sukoba Moskve i Tbilisija.\nUkoliko Gruzija nastavi sa kršenjem demokratskih principa, moguće je da misija EU okonča svoje delovanje najesen kada je predviđeno da se razmotri produženje njenog mandata.\nJedino što je Gruzija dobila tokom pomenute posete svog premijera jeste obećanje EU da bi u proleće mogao da se potpiše sporazum o pojednostavljivanju viznog režima za građane Gruzije, kao što je to već Brisel učinio sa Rusijom, Ukrajinom i Moldavijom.


Na listi SNS za republičke poslanike 8 kandidata iz Južnog Banata - eVršac\nRepublička izborna komisija proglasila je listu za parlamentarne izbore Srpske napredne stranke pod nazivom „Aleksandar Vučić – Zajedno možemo sve“.\nNa listi je osam kandidata sa teritorije Južnog Banata. Sandra Božić iz Pančeva nalazi se na 21. mestu, a Marko Mladenović iz Pančeva je na 34. mestu. Oboje su bili narodni poslanici i u prethodnom mandatu.\nPo prvi put je kandidat za republičkog poslanika Marijana Kesić iz Pančeva, koja se nalazi na 180. mestu.\nKandidatkinja iz Kovina Violeta Ocokoljić, koja je bila narodni poslanik i u prošlom sazivu, nalazi se na 139. mestu, Tanja Tomašević Damjanović iz Vršca na 185. mestu, Danijela Lončar iz Alibunara je na 221. mestu, Ilija Matejić iz Crepaje je na 233. mestu i Dušan Ćurčić iz Plandišta je na 244. mestu.


Policija oduzela oružje muškarcu nakon nasilja u porodici - Klix.ba\nSlučaj u Foči\n27.4.2018. u 11:27\nFočanska policija zaplijenila je automatsku pušku "kalašnjikov" i gasni pištolj od muškarca čiji su inicijali P.M. koji je prijavljen zbog nasilja u porodici, odnosno zbog prijetnji supruzi, saopšteno je iz Policijske uprave Foča.\nPolicijskoj upravi je u srijedu, 25. aprila, prijavljeno da P.M. upotrebom oružja upućuje prijetnje po život i tijelo svojoj supruzi u porodičnoj kući u Jevrejskoj ulici u Foči.\nNa osnovu naredbe Osnovnog suda u Foči, jučer je izvršen pretres u vikendici u naselju Šubi kod Foče, vlasništvo lica P.M, gdje je pronađena i oduzeta automatska puška "kalašnjikov" i određena količina municije različite vrste i kalibra, dok je prilikom pretresa kuće u Foči P.M. dobrovoljno predao gasni pištolj i pripadajuću municiju.\nObaviješten je dežurni tužilac Okružnog javnog tužilaštva Trebinje, a nakon dokumentovanja predmeta protiv P.M. biće podnesen izvještaj za krivična djela nedozvoljena proizvodnja i promet oružja ili eksplozivnih materija i nasilje u porodici ili porodičnoj zajednici.\nFoča oružje nasilje u porodici\n27.04.2018. u 11:31\nSoftić o hapšenju pripadnika 5. korpusa: Tužilaštvo BiH nije ostalo imuno na političke pritiske


Broj novozaraženih stabilan, ali visok - od situacije za vikend zavisi primena novih mera - Ozon Media\nBroj novozaraženih stabilan, ali visok – od situacije za vikend zavisi primena novih mera\nKoronavirus je u Srbiji od početka epidemije registrovan kod 610.232 osoba, a zabeležena su 5.384 smrtna slučaja. Na respiratoru je 299 pacijenata od ukupno 7.641 hospitalizovane osobe, pokazuju podaci sa sajta covid19.rs.\nNa jučerašnjoj sednici Krizni štab predloženo je da se od ponedeljka, ukoliko za vikend ne bude naglih povećanja broja novozaraženih, dozvoli otvaranje ugostiteljskih objekata u baštama i na otvorenom. Predloženo je i da se radno vreme svih objekata, uključujući one koji već rade i one koji će biti otvoreni, produži maksimalno do 22 časa.\nSvi srednjoškolci i stariji osnovci ostaju do daljeg na onlajn nastavi.\nPokrajinski sekretar za zdravstvo Zoran Gojković rekao je nakon sednice da je epidemijska situacija u ovom trenutku i dalje vanredna, da je broj novozaraženih stabilan, ali visok i da od situacije za vikend zavisi primena novih mera.\nNapomenuo je da će uslovi za ugostiteljske objekte biti tačno definisani tokom vikenda i najkasnije u nedelju obelodanjeni.\nNajavio je da će tek biti razmotreno koliko će građana moći da prime bašte, odnosno da li će se gledati kvadratura bašte, da li će moći da se iskoristi 40 ili 50 odsto površine…\nAnja Durać rukometašica iz Laćarka pozvana da igra za reprezentaciju Vojvodine


Vučić mu se zahvalio na značajnom doprinosu razvoju srpsko-finskih odnosa i saradnje. On je istakao da je u pregovaračkom procesu Srbije za članstvo u Evropskoj uniji značajna kontinuirana i aktivna podrška Finske, kao i njihova iskustva iz tog procesa.\nDvojica sagovornika su konstatovali da u ekonomskoj saradnji nisu dovoljno iskorišćene mogućnosti, i izrazili nadu da će kontakti između srpskih i finskih kompanija biti intenzivniji po uspostavljanju direktnog leta između Beograda i Helsinkija od 1. juna ove godine.\nRazgovoru su, kako se navodi na predsednikovom Instragram nalogu, prisustvovali i ambasadori drugih nordijskih zemalja: norveški ambasador Arne Bjornstad, švedski Jan Lundin i danski Kristijan Hogard.\nĐurić sa ambasadorom Finske o situaciji na KiM


Janović: Nastavljamo dinamičan razvoj sportske infrastrukture | Mondo.Me Prod\nJanovic Nastavljamo dinamican razvoj sportske infrastrukture\nJanović: Nastavljamo dinamičan razvoj sportske infrastrukture 0 Podijeli Podijeli na facebook Podijeli na twitter Podijeli na viber Pošalji na mail\n01.06.2020. / 14:42 14:45\nAutor mondo.me Izvor MINA 01.06.2020. / 14:42 14:45\nMinistarstvo sporta nastavlja dinamičan razvoj sportske infrastrukture što je od početka definisano kao jedan od ključnih prioriteta, saopštio je resorni ministar Nikola Janović prilikom obilaska adaptiranih sala u Bijeloj.\nJanović je danas posjetio Osnovnu školu “Orjenski bataljon” i Dječiji dom “Mladost” u Bijeloj, u kojima je Ministarstvo, adaptiralo sportske sale, za šta je uloženo oko 60 hiljada eura.\n"Sa ove dvije sportske sale približavamo se broju od 50 sufinansiranih projekata izgradnje i adaptiranja sportskih objekata, što sveukupno predstavlja jednu od najvećih investicija do sada u našoj državi kada je u pitanju sportska infrastruktura", kazao je Janović, saopšteno je iz Ministarstva.\nOn se zahvalio Rukometnom savezu Crne Gore koji je, kako je naveo, prepoznao pozitivnu inicijativu Ministarstva i donirao opremu za mini rukomet u Dječijem domu “Mladost”.\nIz Ministarstva su kazali da je u Bijeloj promovisana i podiljena Evropska omladinska kartica (EYCA).\nKako su objasnila to su jedine besplatn kartice koje omogućavaju mladima Crne Gore uzrasta od 13 do 29 godina da koriste više od 130 popusta u državi i preko 70 hiljada širom Evrope.\nJanović je rekao da je ključna ideja da se mladima pošalje poruka da od osnivanja u Ministarstvu imaju pouzdanog partnera na kog uvijek mogu da se oslone i da je primarni cilj te institucije kontinuirani rad i napredak statusa i položaja mladih u Crnoj Gori.\nOn je ukazao i na kampanju Ministarstva pod nazivom “Digitalna pismenost i zaštita djece i mladih na internetu” a u okviru koje je danas održano predavanje na temu cyber bezbjednosti.\n"A koja ima za cilj da na pristupačan i interaktivan način podigne svijest djece i mladih o neophodnosti razvoja digitalne pismenosti, kao i pravilnoj i korisnoj upotrebi novih tehnologija”, kazao je Janović.


Poljoprivredni sajam uskoro u Stopanji - POLJOPRIVREDNIK specijalizovani list za selo\nPoljoprivredni sajam uskoro u Stopanji\nDatum kreiranja četvrtak, 08 novembar 2018 15:48\nU Stopanji kraj Trstenika će se 25.11.2018. godine po trinaesti put održati Poljoprivredni sajam.\nOvu manifestaciju do sada posetilo više od 70.000 ljudi, a na izložbenom prostoru promovisalo se preko 500 brendova koji su u direktnoj vezi sa agrarnim sektorom. Kao takav, Sajam u Stopanji predstavlja jedan od najznačajnijih agrarnih događaja u Srbiji.\nOvogodišnji Sajam će ugostiti od 150 do 200 izlagača iz zemlje i inostranstva, a očekuje se da će manifestaciju videti oko 10.000 posetilaca. Najveći broj posetilaca tradicionalno su poljoprivrednici iz centralne Srbije, ali ima i onih koji ovom prilikom pristižu i iz drugih delova zemlje all i iz inostranstva.\nSajam se prostire na površini od 3.500 m2, od čega je 1.500 m2 zatvorenog i 2.000 m2 otvorenog i poluotvorenog prostora.\nPoljoprivredni sajam se organizuje sa željom da privuče što veći broj zainteresovanih i postane servis svima koji žele da se na ozbiljan način bave agrarnom delatnošću.\nNa ovogodišnjem skupu predstaviće se lokalne, nacionalne i međunarodne institucije, posetioci će imati priliku da vide sve novitete iz oblasti semenarstva, rasadničarske proizvodnje, zaštitnih sredstava, poljoprivredne mehanizacije, sistema za navodnjavanje, protivgradne zaštite, hrane i opreme za životinje, mašina za preradu i pakovanje voća i povrća, otkupa robe, bankarskog sektora, kao i osiguranja.\nU okviru Sajma će se organizovati i niz tematskih predavanja o najaktuelnijim agrarnim temama koja će održati eminentni predavači. Predavanja su namenjena svima koji žele da nauče nešto novo i korisno.\nCilj Sajma je, kako naglašavaju organizatori, da čitav agrarni sektor dobije vetar u leđa i zauzme mesto koje mu zasluženo pripada.


Žene s decom ispred supermarketa u provinciji Gunagsi, 12. april 2021.\nUprkos naporima da ublaži pad nataliteta, Kina je petu godinu zaredom zabeležila smanjenje broja novorođenih beba približavajući se demografskoj krizi koja bi mogla da ugrozi planove Komunističke partije i predsednika Si Đinpinga za ekonomski razvoj, pišu svetski mediji.\nNajmanje rođene dece od osnivanja NR Kine\nStopa nataliteta u Kini 2021. je pala petu godinu zaredom, čime se najmnogoljudnija zemlja na svetu približava potencijalno seizmičkom trenutku kada će njeno stanovništvo početi da se smanjuje, ističe Njujork tajms (The New York Times).\nStrmi pad ubrzava dolazak demografske krize za koju, kako ukazuje američki list, ekonomisti i demografi upozoravaju da bi mogla da preoblikuje ekonomsku vitalnost Kine, pa čak i njenu političku stabilnost.\nPad nataliteta u Kini je nastavljen uprkos tome što je vlada ublažila zloglasnu politiku "jednog deteta" 2016, a, prošle godine promenila pravila koja su ograničavala porodice da imaju najviše dvoje dece.\nBroj rođenih pao je na 10,6 miliona u 2021. godini, u poređenju s 12 miliona prethodne godine, objavio je u ponedeljak, 17. januara, kineski Nacionalni biro za statistiku.\nTo je najmanji broj od kada je Komunistička partija osnovala Narodnu Republiku Kinu 1949, a manji je čak i nego 1961. godine, kada je ekonomska politika Mao Cedunga "Veliki skok napred" dovela do opšte gladi i umiranja.\nPad nataliteta i produženi životni vek koji je pratio kinesku ekonomsku transformaciju u poslednje četiri decenije znači da će uskoro doći do pada broja radno sposobnih ljudi u odnosu na sve veći broj ljudi koji su prestari da bi mogli da rade, što bi, ocenjuje Njujork tajms, moglo dovesti do manjka radne snage, što dalje može ugroziti ekonomski rast i smanjiti prihode od poreza.\nPrema podacima objavljenim u ponedeljak (17. januar), stanovništvo Kine i dalje je poraslo prošle godine, ali samo neznatno, popevši se na 1,412 milijardi. Ipak, prvi put od ere Velikog skoka napred pre 60 godina, broj ljudi koji su umrli – 10,1 milion – približio se broju rođenih.\nSve veći udeo starih\nDo pada broja novorođenih beba u Kini petu godinu zaredom je došlo uprkos sve većem naglasku vlasti na podsticanju rađanja, piše Volstrit džurnal (The Wall Street Journal).\nDok se broj stanovnika Kine prošle godine povećao za samo 0,034 odsto, pojedini analitičari veruju da je stanovništvo te zemlje možda već dostiglo vrhunac, ističe američki list. Takođe ocenjuje da pad stope nataliteta na 7,52 odsto prošle godine u poređenju s 8,52 odsto 2020. naglašava izazov Pekinga u popravljanju užasne demografske slike.\nSkoro svaki peti Kinez ima 60 ili više godina. Najnoviji podaci pokazali su dalje povećanje tog procenta, na 18,9 odsto u 2021. sa 18,7 odsto u 2020.\nKineske vlasti se posle ukidanja politike jednog deteta sada bore da ubede stanovništvo da imaju više dece, navodi Volstrit džurnal i ukazuje da otkako je Peking prošle godine saopštio da svi parovi mogu da imaju troje dece, lokalne vlade pokušavaju s merama koje uključuju novčane nagrade i duža porodiljska odsustva kako bi podstakle rađanje, dok su radi olakšanja sklapanja brakova, lokalni zvaničnici organizovali događaje upoznavanja i obeshrabrili upotrebu miraza.\nČini se da ti napori nisu dali značajne rezultate, ocenjuje list. Broj registrovanih brakova u Kini, nakon što je naglo pao 2020, nastavio je, prema novim zvaničnim podacima, da opada u prvih devet meseci prošle godine.\nKineski zvaničnici su mali broj rođenih delimično pripisali neizvesnosti zbog COVID-19, pošto je Kina dve godine koristila neke od najstrožih mera da spreči širenje korona virusa što je ostavilo posledice na ljude i privredu.\n'Duboki koreni' pada nataliteta\nPeking je i pre objavljivanja novih podataka o padu stope nataliteta najavio velike reforme, uključujući podizanje starosne granice za odlazak u penziju i sprovođenje politike troje dece, ukazuje Gardijan (The Guardian).\nPolitika troje dece zamenila je politiku dvoje dece koja je uvedena 2016. godine i koja je podstakla blagi porast rađanja pre nego što je ponovo došlo do pada.\nIpak, visoki troškovi života, odlaganje ulaska u brak i nedostatak društvene mobilnosti često se navode kao faktori koji doprinose nevoljnosti mladih Kineza da imaju decu. Kao odgovor, Peking je zabranio skupo privatno podučavanje i obećao bolji pristup nezi dece i porodiljskom odsustvu.\nProfesor Vang Feng, s Kalifornijskog univerziteta Irvajn, specijalizovan za azijsku demografiju, rekao je da rezultati tih mera pokazuju da su osnovni uzroci problema dublji nego što kreatori politike uviđaju.\n"Bez rešavanja duboko ukorenjenih uzroka koji obeshrabruju mlade Kineze da se venčaju i rađaju decu, od rodne nejednakosti do visokih troškova života, ono što sada vidimo je verovatno samo početak daljeg pada nataliteta i produženog procesa smanjenja stanovništva u Kini", rekao je on.\nKina se takođe suočava s potencijalnom nestabilnošću na ekonomskom frontu, ukazuje britanski list, navodeći da poslednji podaci o BDP-u, objavljeni takođe 17. januara, pokazuju dramatično usporavanje privrednog rasta u poslednjim mesecima 2021. Druga po veličini svetska privreda prijavila je rast BDP-a od 8,1 odsto na godišnjem nivou, iznad predviđanja od šest odsto, ali je taj rast koncentrisanim u prvoj polovini godine. U četvrtom kvartalu je porastao za četiri odsto, posle 4,9 odsto u trećem kvartalu.\n'Demografska tempirana bomba'\nPonovni pad broja novorođenih beba povećao je pritisak na ambicije Komunističke partije da poveća nacionalno bogatstvo i uticaj s radnom snagom koja se smanjuje već deceniju, ukazuje Asošiejtid pres (Associate Press).\nPad nataliteta mogao bi da potkopa planove vladajuće stranke da razvije tehnologiju i samoodrživi ekonomski rast zasnovan na potrošnji, a ne na izvozu i investicijama, ocenjuje AP. Smanjenje rasta stanovništva podstaklo je i upozorenja da bi se Kina, gde je ekonomska proizvodnja po osobi ispod globalnog proseka, mogla suočiti s "demografskom tempiranom bombom" – da ima premalo radnika koji će izdržavati sve veći broj starijih ljudi.\nProcenat ljudi starosti između 16 i 59 godina, što je zvanično radno sposobno stanovništva, sa smanjenjem na 882,2 miliona pao je na 62,5 odsto u odnosu na 63,3 odsto 2020. godine i 70,1 odsto pre jedne decenije.\nDemografi kažu da bi udeo radno sposobnog stanovništva Kine mogao pasti na polovinu do 2050. godine.\nPretnja manjkom radnika dolazi kada vlada predsednika Si Đinpinga povećava izdatke za vojsku, kao i napore da kineske kompanije budu konkurentne na globalnom nivou u električnim automobilima i drugim novim tehnologijama.\nJapan, Nemačka i neke druge bogate zemlje takođe se suočavaju s izazovom podrške starije populacije s manje radnika, ali one, kako ukazuje AP, mogu da se oslanjaju na ulaganja u fabrike, tehnologiju i imovinu u inostranstvu, dok Kina zavisi od poljoprivrede i industrijske proizvodnje s velikim intenzitetom rada.


PRESEDAN NA KROVU: Svi fudbaleri Voždovca na teren istrčali sa mobilnim telefonimom! - Domaći fudbal, Fudbal\nHotSport»Fudbal»Domaći fudbal»PRESEDAN NA KROVU: Svi fudbaleri Voždovca na teren istrčali sa mobilnim telefonimom!\nAleksandar Ilić| 2019-09-20T18:50:09+02:00\t20. sep 2019. 18:50|0 komentara|HotSport, FK Voždovac\nNesvakidašnja scena dogodila se danas na Krovu uoči poslednjeg treninga Zmajeva pred sutrašnji važan meč sa Vojvodinom.\nNaime igrači, stručni štab kao i medicinski blok izašao je na teren sa mobilnim telefonima, ali ispostaviće se zbog vrlo važnog razloga.\nTakođe, do 26. septembra na svim vizualima za društvene mreže FK Voždovac kojima se najavljuju utakmice, startne postave, izjave prvotimaca, kao i rezultati mečeva, istaknut će se naći logo NURDOR-a, akcije „Pruži korak“ kao i poziv za slanje humanitarne poruke na broj 1150.\nTAGOVI: Voždovac, superliga, Admin fk voždovac


Preteče Lestera – od Marakanaza do "ružne" Grčke - B92.NET\nSport / Aleksandar Kovačević 85\nOvosezonska bajka Lester Sitija u Premijer ligi je kao stvorena za filmske studije u Los Anđelesu, ali najveće iznenađenje u fudbalu u poslednjih desetak godina nije prvo čudo koji je priredio neki "otpisani".\nFox SportsIzvor: sreda, 4.05.2016. | 11:30\nNe dešava se često da tim koji se prethodne sezone borio za opstanak, sa igračima iz druge, treće lige, osvoji titulu ispred Mančester Junajteda, Arsenala, Čelsija, Sitija i Liverpula, ali fudbal je čudna igra u kojoj svako ima šansu, ukoliko zna da je iskoristi.\nTakvih situacija je sve manje poslednjih godina, kako novac igra sve veću ulogu u najvažnijoj sporednoj stvari na svetu, ali dok god su moguće, "mali" klubovi će uvek imati razloga za nadu, a fudbal s pravom nositi epitet najpopularnijeg sporta na planeti.\nPodsetimo se deset velikih iznenađenja u fudbalu koja su u rangu sa Lester Sitijem, u kojem redosled nema kvalitativni karakter.\n10. Onse Kaldas (Kopa Libertadores, 2004)\nVerovatno najveća senzacija u istoriji južnoameričkog klupskog fudbala dogodila se u Kupu Libertadores. Kolumbijski tim je šokirao čuvenu Boku Juniors, na penale. Da kompletiraju sliku sprečio ih je Porto, pobedom u finalu Svetskog klupskog prvenstva u Japanu. Grupa anonimusa je učinila trenera Luisa Fernanda Montoju najpopularnijim stručnjakom na svetu, ali mu je blistavu karijeru uništilo ranjavanje tokom pljakče zbog kojeg je ostao paralizovan.\n9. Dandi Junajted (Škotska Premijer liga, 1982/1983)\nMali tim iz provincije uspeo je da u poslednjem kolu osvoji titulu ispred dominantnih škotskih velikana Seltika i Glazgova, ali i tada sjajni Aberdin Aleksa Fergusona na najslađi mogući način, pobedom nad omraženim gradskim rivalom. Sledeće sezone Dandi je stigao do polufinala Kupa šampiona, gde je eliminisan kontroverznim porazom od Rome u Italiji.\n8. Kajzerslautern (Nemačka Bundesliga, 1997/1998)\nPrvi put u istoriji Bundeslige ekipa koje je ušla u takmičenje iz nižeg ranga odmah je osvojila titulu. "Crveni đavoli" su šokirali branioca titule Bajern već u prvom kolu, a potom ga dobili i u revanšu za prvo čudo legendarnog Ota Rehagela, o kome ćemo pisati još jednom u ovoj temi. Dve godine ranije Rehagel je otpušten iz Bajerna.\n7. Ipsvič Taun (Engleska Prva divizija, 1961/1962)\nDo ovogodišnjeg trijumfa Lestera ovo je bilo možda i najveće iznenađenje u istoriji engleskog fudbala. "Traktor bojsi" su pod vođstvom Alfa Ramzija stigli iz treće lige do titule šampiona kolevke fudbala. Na startu čuvene sezone svrstani su u kandidata za ispadanje, ali predvođeni Rejom Krofordom, strelcem 33 gola, osvojili su trofej pobedom nad Aston Vilom 2:0 u poslednjem kolu. Nažalost, ispali su iz elite samo dve sezone kasnije.\n6. Danska (Evropsko prvenstvo, 1992)\nVerovatno najpopularnije iznenađenje na ovim prostorima. Danci su "upali" na EURO zbog izbacivanja Jugoslavije zbog građanskog rata, spremali su se samo sedam dana, igrali bez svog najboljeg fudbalera Mihaela Laudrupa, a onda ušli u legendu. U polufinalu su na penale eliminisali branioca titule Holandiju, a u finalu prvaka sveta Nemačku.\n5. Zapadna Nemačka (Svetsko prvenstvo, 1954)\n"Čudo iz Berna" je možda i najveće iznenađenje u istoriji fudbala, a bez sumnje je u istoriji Mundijala. Te godine apsolutni favorit na SP u Švajcarskoj bili su Mađari, neporaženi na 31 uzastopnom meču. Predvođeni Ferencom Puštašem pregazili su Nemce na startu šampionata 8:3, pa su već viđeni kao prvaci ouči finala. Međutim, selektor Nemačke Sep Herberger je u tom meču igrao sa rezervnim timom, pa su Mađari očigledno potcenili rivala. Nije im bilo dovoljno ni 2:0 posle svega osam minuta, jer su Nemci preokrenuli u 83. Nedovoljno oporavljeni Puškaš je u finišu izjednačio, ali mu je gol poništen zbog ofsajda. Mnogi smatraju da su se Nemci ovom pobedom rešili etikete "nacista" koju su nosili zbog II svetskog rata.\n4. Atletiko Madrid (Španska Primera, 2013/2014)\nReal Madrid i Barselona su vremenom učinili špansku Primeru "najdosadnijim" kvalitetnim takmičenjem na svetu, dok se nije pojavio Atletiko. Predvođene ekscentričnim Dijegom Simeoneom sa klupe, "jorgandžije" su postale tek treći tim u ovom milenijumu koji je uspeo da osvoji titulu u Primeri ispred pomenuta dva giganta (posle Deportiva i Valensije). Do neočekivane krune Atletiko je stigao remijem sa Barselonom na Nou Kampu u poslednjem kolu. Bila je to prva titula za Atletiko posle 18 godina. Sezonu iz snova donekle je pokvario tragičan poraz od gradskog rivala Reala u finalu Lige šampiona.\n3. Steaua (Kup šampiona, 1986)\nTokom "Hladnog rata" istočnoevropski fudbal nije mogao često da se nosi sa zapadnoevropskim, sve do šoka koji je priredio rumunski armijski tim. Potpuni autsajder u finalu protiv Barselone, od koje su svi očekivali prvu titulu prvaka Evrope, šokirao je Katalonce i "Stari kontinent" čvrstom odbranom predvođenom sjajnim golmanom Helmutom Dukadamom. Odbranivši sva četiri udarca Špancima u penal seriji, postao je "Heroj iz Sevilje" donevši prvu titulu prvaka Evrope u Istočnu Evropu.\n2. Urugvaj (Svetsko prvenstvo, 1950)\nŠesnaesti julski dan 1950, prvo posleratno svetsko prvenstvo stiglo je do kulminacije, utakmicom koja će odrediti prvaka sveta. Istorija fudbala ne pamti mnogo ovakvih dana. Krcate tribine jedinstvene Marakane, napravljene da primi i svih 200 hiljada ljudi, tresle su se u očekivanju da krunišu svoje ljubimce naslovom prvaka sveta. Brazil je igrao odlično na celom šampionatu, u grupi pobedio Jugoslaviju 2:0, a u završnici demolirao Šveđane 7:1 i Špance 6:1. Na putu ka trofeju sa boginjom Nike stajao je samo Urugvaj. Više o čuvenom finalu pričitajte u našoj temi Maracanaço – dan kada je Brazil zanemeo.\n1. Grčka (Evropsko prvenstvo, 2004)\n* Ne treba zaboraviti ni Notingem Forest iz 1970-ih, Veronu iz 1985, Deportivo iz 2000, Sampdoriju iz 2001, kao ni još jedno "čudo" iz 2004 – Porto, pa ni Crvenu zvezdu iz 1991.\nOto Rehagel, Volume 2. Šest godina nakon čuda sa Kajzerslauternom u domovini, nemački stručnjak je opet priredio senzaciju. Z Portugaliji 2004 zvanično je stekao status čudotvorca. Branilac titule Francuska, Češka na svom vrhuncu ili "Zlatna generacija" domaćina Portugala pojačana budućim najboljim fudbalerom sveta Kristijanom Ronaldom, ko će biti prvak Evrope 2004. pitali su se svi uoči ovog turnira. A onda se dogodila Grčka. Savršena disciplina, žestoka odbrana, maksimalna fizička sprema, bez imalo lepote u igri doneli su Helenima trofej najbolje reprezentacije na "Starom kontinentu".\n* Drugi sportovi: Boston Red Soksi (bejzbol, 2004), titula posle 86 godina; Boris Beker (tenis, 1985), šampion Vimbldona sa 17 godina; Baster Daglas (boks, 1990), nokautirao neporaženog šampiona Majka Tajsona\nAntonis Nikopolidis je bio poput oktopoda na golu, Trajanos Delas je gospodario kaznenim poput Nemanje Vidića ili Japa Stama, Kostas Kacuranis je uništavao napade rivala poput Kloda Makelelea, Stelios Janakopulos i Teodoros Zagorakis su bili nezaustavljivi po bokovima, dok je Angelos Karisteas bio surovi egzekutor u rangu Gabrijela Batistute.\nSvi mogući favoriti su redom padali sa 2:1 ili 1:0 – Portugal, Španija, Rusija, Francuska, Češka i na kraju još jednom domaćin sa Karvaljom, Manišom, Dekom, Figom, Ronaldom, te Pauletom i Nunom Gomešom u timu.\n"Jedini autsajder u istoriji koga su svi želeli da vide poraženog", konstatovao je na kraju prvenstva novinar Gardijana Beri Glendening.